
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 854 

16 Νοεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύστημα Διαχείρισης και Παρακολούθησης Ενεργειών 
Συνεχιζόμενης Επαγγελματικής Κατάρτισης Χρημα¬ 
τοδοτουμένων από το Ευρωπαϊκό Κοινωνικό Ταμείο 
(Ε.Κ.Τ.) στα πλαίσια του 2ου Κοινοτικού Πλαισίου 
Στήριξης (Κ.Π.Σ.) και διαδικασία εκτέλεσής τους. 1 

Κριτήρια Πιστοποίησης Κέντρων Ατυπης Συνεχιζόμε¬ 


νης Επαγγελματικής Κατάρτισης. 2 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 115373 (1) 


Σύστημα Διαχείρισης και Παρακολούθησης Ενεργειών Συ¬ 
νεχιζόμενης Επαγγελματικής Κατάρτισης Χρηματοδο¬ 
τουμένων από το Ευρωπαϊκό Κοινωνικό Ταμείο 
(Ε.Κ.Τ.) σ' α πλαίσια του 2ου Κοινοτικού Πλαισίου Στή¬ 
ριξης (Κ.Γ! Σ.'ί και διαδικασία εκτέλεσής τους. 

; ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 13 του Ν. 2150/93 (ΦΕΚ 
98/Α). 

2. Τις διατάξεις του άρθρου 18 παρ. 3 και 4 του Ν. 
2224/94 «Ρύθμιση θεμάτων εργασίας, συνδικαλιστικών 
δικαιωμάτων κ.λπ.» (ΦΕΚ 112/Α). 

3. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

4. Τις διατάξεις του Κανονισμού (ΕΟΚ) αριθμ. 2081/93 
του Συμβουλίου της 20.7.1993. 

5. Τις διατάξεις του Κανονισμού (ΕΟΚ) αριθμ. 2082/93 
του Συμβουλίου της 20 7.1993. 

6. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20.7.1993 «Διατάξεις Εφαρμογής 
του Κανονισμού (ΕΟΚ) αριθμ. 2052/88 όσον αφορά το 
Ευρωπαϊκό Κοινωνικό Ταμείο». 


7. Την Απόφαση της Επιτροπής της Ε.Ε. με αριθμ. Ε 
(94) 1716 της 13.7.1993 σχετικά με την κατάρτιση του 
Κ.Π.Σ. 1994 - 1999 «Για την ανάπτυξη και τη διαρθρωτική 
προσαρμογή της Ελλάδας». 

8. Τις Αποφάσεις της Επιτροπής της Ε.Ε. με αριθμ. 0 
(94) 1420 και Ο (94) 1421 της 29.7.1994, σχετικά με την 
έγκριση των Επιχειρησιακών Προγραμμάτων Συνεχιζόμε¬ 
νης Επαγγελματικής Κατάρτισης και Προώθησης της 
Απασχόλησης καθώς και του Αποκλεισμού από την Αγορά 
Εργασίας αντίστοιχα, που εντάσσονται στο 2ο Κ.Π.Σ. 

9. Τις διατάξεις του άρθρου 27 του Ν. 2081/1992 
(154/Α) με το οποίο προστέθηκε άρθρο 29 Α στο Ν. 
1588/1985. 

10. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού. 

11. Την Απόφαση Υπ. Εργασίας με αριθμ. 115372/92 
σχετικά με τα Κριτήρια Πιστοποίησης Κέντρων Συνεχιζό¬ 
μενης Επαγγελματικής Κατάρτισης. 

12. Την ανάγκη δημιουργίας ενός συστήματος διαχείρι¬ 
σης των χρηματοδοτούμενων από το ΕΚΤ ενεργειών. 

13. Την ανάγκη καθορισμού των όρων, δικαιολογητι- 
κών, προστατικών στοιχείων και λοιπών υποχρεώσεων 
που πρέπει να τηρούνται από τους φορείς υλοποίησης 
προγραμμάτων, αποφασίζουμε: 

Αρθρο 1 

ΣΥΣΤΗΜΑ ΔΙΑΧΕΙΡΙΣΗΣ - ΠΡΟΓΡΑΜΜΑΤΙΣΜΟΣ 

1. Οι αρμόδιες υπηρεσίες του Υπουργείου Εργασίας, 
διαχειρίζονται τα επιχειρησιακά προγράμματα: 

α. Συνεχιζόμενης Κατάρτισης και προώθησης της απα¬ 
σχόλησης. 

β. Κοινωνικού Αποκλεισμού από την Αγορά Εργασίας. 

γ. Των Κοινοτικών Πρωτοβουλιών. 

δ. Των δράσεων κατάρτισης που υλοποιούνται στα πλαί¬ 
σια των επιχειρησιακών προγραμμάτων Βιομηχανίας και 
Υπηρεσιών, Τουρισμού - Πολιτισμού, Υγείας, Πρόνοιας, 
Έρευνας - Τεχνολογίας, Επικοινωνιών κ.λπ., καθώς και τα 
Περιφερειακά Επιχειρησιακά Προγράμματα σύμφωνα με 
τους όρους και τις διαδικασίες που καθορίζονται με την 
απόφαση αυτή. 

ε. Το Πρόγραμμα Τεχνικής Βοήθειας του ΕΚΤ. 

οτ. Το Λειτουργικό Πρόγρ'αμμα αρχικής επαγγελματικής 
ι κατάρτισης. 

2. Η διαμόρφωση ενιαίας πολιτικής και στρατηγικής για 
την συνεχιζόμενη επαγγελματική κατάρτιση επιτυγχάνε¬ 
ται με τη λειτουργία άτυπων ομάδων εργασίας που ονομά¬ 
ζονται προγραμματικοί κύκλοι. Τους προγραμματικούς 
κύκλους συντονίζει το Υπουργείο Εργασίας και σε αυτούς 
συμμετέχουν οι κατά περίπτωση αρμόδιοι φορείς, οι 
οπφίοι έχουν την ευθύνη της εισήγησης προς το Υπουρ¬ 
γείο Εργασίας για την ιεράρχιση των προτεραιοτήτων της 
συνεχιζόμενης επαγγελματικής κατάρτισης του χώρου ευ¬ 
θύνης τους. 

3. Οι προγραμματικοί κύκλοι κατά το μεταβατικό στάδιο 
που ορίζεται στο άρθρο 9 της Υπουργικής Απόφασης 

αριθ.«Κριτήρια Πιστοποίησης Κέντρων Συνεχιζόμενης 

Επαγγελματικής Κατάρτισης» είναι οι κάτωθι: 

α. Πρωτογενής τομέας 
β. Βιομηχανία - Μεταποίηση - Εμπόριο 
γ. Έρευνα - Τεχνολογίες 
δ. Μεταφορές - Τηλεπικοινωνίες 
ε. Τραπεζικός - Χρηματοπιστωτικός και Ασφαλιστικός 
Τομέας 

στ. Πολιτισμός - Αθλητισμός, Τουρισμός, Περιβάλλον 

ζ. Υγεία και λοιπές Υπηρεσίες 

η. θύλακες Ανεργίας 

θ. Κοινωνικός Αποκλεισμός 

ι. Ειδικές Δράσεις (Νέοι - Γυναίκες κ.λπ.). 

Άρθρο 2 

ΕΝΕΡΓΕΙΕΣ ΣΥΝΕΧΙΖΟΜΕΝΗΣ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ ΠΟΥ ΑΠΕΥΘΥΝΟΝΤΑΙ ΣΕ ΑΝΕΡΓΟΥΣ 

1. Οι ενέργειες συνεχιζόμενης επαγγελματικής κατάρ¬ 
τισης για ανέργους υλοποιούνται στα πλαίσια είτε των Επι¬ 
χειρησιακών Προγραμμάτων συνεχιζόμενης κατάρτισης 
και προώθησης της απασχόλησης καθώς και του Αποκλει¬ 
σμού από την Αγορά Εργασίας (Εθνικό Σκέλος) είτε των 
Περιφερειακών Επιχειρησιακών Προγραμμάτων (Π.Ε.Π. 

- Περιφερειακό Σκέλος). 

2. Η συγχρηματοδότηση των ενεργειών συνεχιζόμενης 
επαγγελματικής κατάρτισης για άνεργους, νέους και γυ¬ 
ναίκες, για απειλούμενους από ανεργία λόγω αναδιάρθρω¬ 
σης, για άνεργους θυλάκων υψηλής ανεργίας καθώς και 
για άτομα που περιλαμβάνονται στο Πρόγραμμα Αποκλει¬ 
σμού από την αγορά εργασίας, αναλαμβάνεται ανάλογα με 
τις αρμοδιότητες και τον προσανατολισμό των ενεργειών 
από: τον Οργανισμό Απασχόλησης Εργατικού Δυναμικού 
(ΟΑΕΔ), τις Γενικές Γραμαμτείες Νέας Γενιάς (Γ.Γ.Ν.Γ.), 
ισότητας των δύο Φύλων, Λαϊκής Επιμόρφωσης (Γ. Γ.Λ. Ε.), 
Απόδημου Ελληνισμού (Γ.Γ.Α.Ε.) και Αθλητισμού. 

3. Ο σχεδιασμός των ενεργειών συνεχιζόμενης επαγ¬ 
γελματικής κατάρτισης για άνεργους πραγματοποιείται ως 
ακολούθως: 

3.1. Εθνικό Σκέλος: 

3.1.1. Το Υπουργείο Εργασίας στα πλαίσια των Προ- 
γραμματικών Κύκλων και με την συνεργασία των κατά πε¬ 
ρίπτωση αρμοδίων φορέων της παραγράφου 2 του παρό¬ 
ντος άρθρου καταρτίζει ετήσιο Πρόγραμμα Δράσης κατά 
Διοικητική Περιφέρεια. 

3.1.2. Το Υπουργείο Εργασίας προκηρύσσει τα προ¬ 
γράμματα συνεχιζόμενης επαγγελματικής κατάρτισης. Η 
προκήρυξη περιλαμβάνει ειδικότητες, αριθμό καταρτιζο- 
μένων, κόστος και διάρκεια. Δικαίωμα εκδήλωσης ενδια¬ 


φέροντος για την υλοποίηση προγραμμάτων συνεχιζόμε¬ 
νης επαγγελματικής κατάρτισης του Εθνικού Σκέλους 
έχουν τα Κέντρα Συνεχιζόμενης Επαγγελματικής Κατάρ¬ 
τισης (Κ.Ε.Κ.) Εθνικής εμβέλειας καθώς και τα Κ.Ε.Κ. 
Περιφερειακής εμβέλειας (Απόφαση Υπουργού Εργασίας 
αριθμ. 115372/94 «Κριτήρια Πιστοποίησης Κέντρων Συ¬ 
νεχιζόμενης Επαγγελματικής Κατάρτισης») στα πλαίσια 
της κατανομής ανά Διοικητική Περιφέρεια. 

3.1.3. Προτεραιότητα στις ενέργειες του Εθνικού Σκέ¬ 
λους έχουν τα Κ.Ε.Κ. Εθνικής εμβέλειας. 

3.1.4. Οι αιτήσεις με τις προτάσεις των ενδιαφερομέ¬ 
νων εξετάζονται από Ομάδα Αξιολόγησης στην οποία συμ¬ 
μετέχει εκπρόσωπος του Υπουργείου Εργασίας, εκπρό¬ 
σωπος του αρμόδιου φορέα συγχρηματοδότησης και εξω¬ 
τερικός εμπειρογνώμονας που ορίζεται από το Υπουργείο 
Εργασίας με τη σύμφωνη γνώμη της Επιτροπής της Ευρω¬ 
παϊκής Ένωσης. Η έγκριση της υλοποίησης γίνεται από το 
Υπουργείο Εργασίας μετά από εισήγηση της ανωτέρω 
ομάδας αξιολόγησης. 

3.2. Περιφερειακό Σκέλος. 

3.2.1. Οι ενδιαφερόμενοι φορείς (Τοπική Αυτοδιοί¬ 
κηση, Κοινωνικοί Εταίροι, Επαγγελματικές Ενώσεις, Επι¬ 
μελητήρια, Συνδικάτα, Εργατικά Κέντρα), υποβάλλουν τις 
προτάσεις τους στις Νομαρχίες και στις Γ ενικές Γ ραμμα- 
τείες των Περιφερειών με στόχο αυτές να ληφθούν 
υπόψη κατά τον προγραμματισμό των ενεργειών συνεχι¬ 
ζόμενης επαγγελματικής κατάρτισης. 

Η διαδικασία αυτή ακολουθείται μέχρι οι Νομαρχιακές 
Επιτροπές Επαγγελματικής Κατάρτισης και Απασχόλησης 
(Ν.Ε.Ε.Κ.Α.) και οι Περιφερειακές Επιτροπές Επαγγελμα¬ 
τικής Κατάρτισης και Απασχόλησης (Π.Ε.Ε.Κ.Α.) του Ν. 

1836/89 αναλάβουν την διαδικασία προγραμματισμού των 
ενεργειών συνεχιζόμενης επαγγελματικής κατάρτισης. 

3.2.2. Η Γ ενική Γ ραμματεία της Περιφέρειας με την τε¬ 
χνική υποστήριξη δύο εξωτερικών εμπειρογνωμόνων που 
ορίζονται από το Υπουργείο Εργασίας με τη σύμφωνη 
γνώμη της Επιτροπής της Ευρωπαϊκής Ένωσης και λαμ- 
βάνοντας υπόψη τις υπάρχουσες έρευνες και τις ανάγκες 
της αγοράς εργασίας σε Περιφερειακό Επίπεδο, τους 
άξονες προτεραιότητας και τα έργα του Περιφερειακού 
Επιχειρησιακού Προγράμματος (Π.Ε.Π.) που κινούνται στο 
πνεύμα και τις κατευθύνσεις του εθνικού σχεδιασμού, κα¬ 
θώς και τις προτάσεις - αιτήματα των φορέων της παρα¬ 
γράφου 3.2.1. καταρτίζει σχέδιο ενεργειών συνεχιζόμε¬ 
νης επαγγελματικής κατάρτισης το οποίο περιλαμβάνει ει¬ 
δικότητες, αριθμό καταρτιζομένων, κόστος και διάρκεια 
των ενεργειών. 

3.2.3. Το σχέδιο συνεχιζόμενης επαγγελματικής κατάρ¬ 
τισης της Περιφέρειας εγκρίνεται από το Περιφερειακό 
Συμβόύλιο και στη συνέχεια από την Επιτροπή Παρακο¬ 
λούθησης. 

3.2.4. Το εγκεκριμένο σχέδιο συνεχιζόμενης επαγγελμα¬ 
τικής κατάρτισης ανακοινώνεται και προκηρύσσεται από τη 
Γ ενική Γ ραμματεία της Περιφέρειας, σύμφωνα με τα πρό¬ 
τυπα προκήρυξης του Εθνικού Σκέλους. Δικαίωμα εκδήλω¬ 
σης ενδιαφέροντος σε σχέση με την προκήρυξη έχουν τα 
Κ.Ε.Κ. Εθνικής εμβέλειας καθώς και τα Κ.Ε.Κ. Περιφερεια¬ 
κής εμβέλειας της οικείας περιφέρειας. Προτεραιότητα 
έχουν τα Κ.Ε.Κ. Περιφερειακής εμβέλειας και όσα από τα 
Κ.Ε.Κ. Εθνικής εμβέλειας διαθέτουν παραρτήματα στη συ¬ 
γκεκριμένη περιφέρεια που προκηρύσσεται το πρό¬ 
γραμμα. 

3.2.5. Οι αιτήσεις με τις προτάσεις των ενδιαφερομέ¬ 
νων εξετάζονται από Ομάδα Αξιολογητών στην οποία συμ¬ 
μετέχει εκπρόσωπος του Υπουργείου Εργασίας, εκπρό¬ 
σωπος του αρμόδιου φορέα συγχρηματοδότησης, ο αρμό¬ 
διος υπάλληλος της περιφέρειας και εξωτερικόςεμπειρο- 
γνώμονας που ορίζεται από το Υπουργείο Εργασίας με τη 
σύμφωνη γνώμη της Επιτροπής της Ευρωπαϊκής Ένωσης. 
Η έγκριση γίνεται από τη Γενική Γραμματεία της Περιφέ¬ 
ρειας μετά από εισήγηση της ανωτέρω ομάδας αξιολόγη¬ 
σης. 

Άρθρο 3 

ΕΝΕΡΓΕΙΕΣ ΣΥΝΕΧΙΖΟΜΕΝΗΣ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ ΠΟΥ ΑΠΕΥΘΥΝΟΝΤΑΙ ΣΕ 
ΕΡΓΑΖΟΜΕΝΟΥΣ ΔΕΚΟ, ΤΡΑΠΕΖΩΝ ΤΟΥ ΔΗΜΟ¬ 
ΣΙΟΥ 

ΤΟΜΕΑ ΚΑΙ ΙΔΙΩΤΙΚΩΝ ΕΠΙΧΕΙΡΗΣΕΩΝ 

1. Οι ενέργειες συνεχιζόμενης επαγγελματικής κατάρ¬ 
τισης για εργαζομένους σχεδιάζονται με βάση τα πορί¬ 
σματα των προγραμματικών κύκλων. 

Η διαχείριση των ενεργειών συνεχιζόμενης επαγγελμα¬ 
τικής κατάρτισης για τους εργαζομένους στις ΔΕΚΟ και 
τις Τράπεζες του Δημόσιου τομέα ασκείται από το Υπουρ¬ 
γείο Εργασίας. Η διαχείριση των ενεργειών συνεχιζόμενης 
επαγγελματικής κατάρτισης για τους εργαζόμενους στις 
ιδιωτικές επιχειρήσεις, ασκείται από τον ΟΑΕΔ. 

2. Οι ΔΕΚΟ και οι Τράπεζες του Δημόσιου τομέα υπο¬ 
βάλλουν στο Υπουργείο Εργασίας προγράμματα δράσεων 
συνεχιζόμενης επαγγελματικής κατάρτισης για τους ερ¬ 
γαζομένους σε αυτές. 

Τα ανωτέρω προγράμματα των ΔΕΚΟ πρρέπει να είναι 
εναρμονισμένα με τα πενταετή αναπτυξιακά τους προ¬ 
γράμματα (Βυδίπβδβ ΡΙ3Π). 

3. α.) Όταν οι ενέργειες συνεχιζόμενης επαγγελματικής 
κατάρτισης για τους εργαζομένους των ΔΕΚΟ και των 
Τραπεζών του Δημόσιου τομέα, πραγματοποιείται στις δι¬ 
κές τους εκπαιδευτικές δομές η έγκριση γίνεται από το 
Υπουργείο Εργασίας χωρίς να προηγηθεί διαδικασία προ¬ 
κήρυξης. 

β) Σε περίπτωση που η ενέργεια πρόκειται να υλοποιη¬ 
θεί από ΚΕΚ, η προκήρυξη, οι όροι της οποίας εγκρίνονται 
από το Υπουργείο Εργασίας, γίνεται από την ενδιαφερό- 
μενη ΔΕΚΟ ή Τράπεζα του Δημόσιου τομέα. 

Η αξιολόγηση των προτάσεων που υποβάλλονται σχε¬ 
τικά, πραγματοποιείται από Ομάδα στην οποία συμμετέ¬ 
χουν εκπρόσωποι του Υπουργείου Εργασίας, της ενδια- 
φερόμενης ΔΕΚΟ ή Τράπεζας του Δημόσιου τομέα, των 
εργαζομένων σ’ αυτές, του εποπτεύοντος Υπουργείου και 
ένας εξωτερικός αξιολογητής που ορίζεται από το Υπουρ¬ 
γείο Εργασίας με σύμφωνη γνώμη της Επιτροπής της Ευ¬ 
ρωπαϊκής Ένωσης. Η έγκριση του προγράμματος γίνεται 
από το Υπουργείο Εργασίας. 

4. Οι ιδιωτικές επιχειρήσεις, με εξαίρεση τις ναυτιλια¬ 
κές για τις οποίες θα ορισθεί το σύστημα διαχείρισης, στα 
πλαίσια της απόφασης του Υπουργείου Εργασίας για την 
ενδοεπιχειρησιακή κατάρτιση του ΟΑΕΔ, υποβάλλουν τις 
προτάσεις τους για τη συνεχιζόμενη επαγγελματική κα¬ 
τάρτιση του προσωπικού τους στον ΟΑΕΔ, ο οποίος με την 
τεχνική υποστήριξή ανεξάρτητων αξιολογητών και υπαλ¬ 
λήλων του Υπουργείου Εργασίας αξιολογεί και εγκρίνει τις 
ενέργειες συνεχιζόμενης επαγγελματικής κατάρτισης για 
κάθε επιχείρηση, σύμφωνα με τα οριζόμενα στη σχετική 


Υπουργική Απόφαση. 

5. Η υλοποίηση του θεωρητικού μέρους των ενεργειών 
συνεχιζόμενης επαγγελματικής κατάρτισης για εργαζόμε¬ 
νους ιδιωτικών επιχειρήσεων οι οποίες απασχολούν πε¬ 
ρισσότερους από 300 εργαζόμενους, πραγματοποιείται 
από εκπαιδευτική δομή που διαθέτει η ενδιαφερόμενη 
επιχείρηση ή από ΚΕΚ που αυτή επιλέγει. 

6. Η υλοποίηση του θεωρητικού μέρους των ενεργειών 
συνεχιζόμενης επαγγελματικής κατάρτισης για εργαζόμε¬ 
νους επιχειρήσεων που απασχολούν από 51 μέχρι και 300 
άτομα, πραγματοποιείται από ΚΕΚ που επιλέγει η ενδια¬ 
φερόμενη επιχείρηση. 

7. Η υλοποίηση ενεργειών συνεχιζόμενης επαγγελματι¬ 
κής κατάρτισης για εργαζομένους επιχειρήσεων που απα¬ 
σχολούν μέχρι και 50 άτομα, πραγματοποιείται από ΚΕΚ. 
Οι ενδιαφερόμενες επιχειρήσεις υποβάλλουν τις σχετικές 
προτάσεις τους στον ΟΑΕΔ, ο οποίος με την τεχνική υπο¬ 
στήριξη ανεξάρτητου αξιολογητή και υπαλλήλου του 
Υπουργείου Εργασίας, αξιολογεί και εγκρίνει την υλοποί¬ 
ηση των προγραμμάτων σε ΚΕΚ που επιλέγεται από την 
ίδια ομάδα. 

8. Το πρακτικό μέρος των ενεργειών κατάρτισης των 
παραγράφων 5, 6 και 7 του παρόντος άρθρου είναι δυνα¬ 
τόν να πραγματοποιείται είτε στην επιχείρηση στην οποία 
εργάζονται οι εργαζόμενοι είτε στο ΚΕΚ το οποίο έχει επι- 
λεγεί. 

Άρθρο 4 
ΛΟΙΠΟΙ ΟΡΟΙ 

1. Κατά την προκήρυξη των ενεργειών συνεχιζόμενης 
επαγγελματικής κατάρτισης σε μια Περιφέρεια, εφόσον 
κανένα ΚΕΚ της Περιφέρειας ή κανένα από τα ΚΕΚ Εθνι¬ 
κής εμβέλειας δεν εκδηλώσει ενδιαφέρον, ενημερώνεται 
σχετικά το Υπουργείο Εργασίας, και ακολουθεί επανα- 
προκήρυξη. Στη νέα αυτή προκήρυξη είναι δυνατόν να εκ¬ 
δηλώσουν ενδιαφέρον ΚΕΚ ανεξάρτητα από την έδρα 
τους. 

2. Οι ενέργειες συνεχιζόμενης επαγγελματικής κατάρ¬ 
τισης οι οποίες συνδυάζονται με ιδιωτικές επενδύσεις που 
χρηματοδοτούνται στα πλαίσια των Επιχειρησιακών Προ¬ 
γραμμάτων Βιομηχανίας, Τουρισμού κ.λπ. καθώς και των 
Περιφερειακών Επιχειρησιακών Προγραμμάτων, υλο¬ 
ποιούνται από ΚΕΚ. Σε εξαιρετικές περιπτώσεις, και εφό¬ 
σον λόγω της φύσεως της επένδυσης απαιτείται εξειδι- 
κευμένη συνεχιζόμενη επαγγελματική κατάρτιση η οποία 
δεν μπορεί να καλυφθεί από τα ΚΕΚ, είναι δυνατόν εντός 
διμήνου από την υποβολή σχετικής αίτησης να χορηγείται 
ειδική έγκριση από το Υπουργείο Εργασίας. 

3. Ο φορέας υλοποίησης κάθε ενέργειας συνεχιζόμε¬ 
νης επαγγελματικής κατάρτισης υποχρεούται να συνάπτει 
σύμβαση με το φορέα συγχρηματοδότησης, με βάση 
όρους που καθορίζει το Υπουργείο Εργασίας. Το Υπουρ¬ 
γείο Εργασίας καθορίζει επίσης τους όρους των συμβά¬ 
σεων που συνάπτονται μεταξύ των ΔΕΚΟ ή των Τραπεζών 
του Δημόσιου τομέα και των ΚΕΚ που πρόκειται να υλο¬ 
ποιήσουν προγράμματα συνεχιζόμενης επαγγελματικής 
κατάρτισης για το προσωπικό των φορέων αυτών. Παρά¬ 
λειψη σύναψης της σύμβασης αυτής συνεπάγεται ακύ¬ 
ρωση της έγκρισης χρηματοδότησης των ενεργειών συνε¬ 
χιζόμενης επαγγελματικής κατάρτισης. 

Αρθρο 5 

ΤΗΡΗΣΗ ΝΟΜΙΚΟΥ ΠΛΑΙΣΙΟΥ 

Οι φορείς που χρηματοδοτούνται από το Ευρωπαϊκό 
Κοινωνικό Ταμείο (Ε.Κ.Τ.) οφείλουν να τηρούν: 

1. Τις διατάξεις που διέπουν τη λειτουργία και διαχεί¬ 
ριση του Ε.Κ.Τ. δηλαδή τους Κανονισμούς (Ε.Ο.Κ.) αριθ. 
2081/93, 2082/93 και ιδιώς του Κανονισμού (Ε.Ο.Κ.) με 
αριθ. 2084/93 που αφορά το Ε.Κ.Τ. 

2. Την Απόφαση της Επιτροπής της Ευρωπαϊκής Ένω¬ 
σης (Ε.Ε.) με αριθ. Ε (94) 1716 της 13.7.1993 σχετικά με 
την έγκριση του 2ου Κοινοτικού Πλαίσιου Στήριξης 
(Κ.Π.Σ.) για την Ελλάδα και ιδίως τις διατάξεις εφαρμογής 
του. 

3. Την Απόφαση της Επιτροπής με αριθ. 1421 Ο (94) 
29.7.94 σχετικά με την έγκριση του Επιχειρησιακού Προ¬ 
γράμματος «Συνεχιζόμενη Κατάρτιση και προώθηση της 
απασχόλησης» και ιδίως τις διατάξεις εφαρμογής. 

4. Την Απόφαση της Επιτροπής με αριθ. 1420 0 (94) 
29.7.94 σχετικά με την έγκριση του Επιχειρησιακού Προ¬ 
γράμματος «Αποκλεισμού από την αγορά εργασίας» και 
ιδίως τις διατάξεις εφαρμογής. 

5. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στα ανωτέρω Επιχειρησιακά Προγράμματα. 

6. Την ισχύουσα Εθνικής και Κοινοτική Νομοθεσία που 
αφορά την υλοποίηση και διαχείριση προγραμμάτων. 

7. Την Απόφαση του Υπουργού Εργασίας με αριθ. 

σχετικά με τα «Κριτήρια Πιστοποίησης Συνεχιζόμενης 
Επαγγελματικής Κατάρτισης» (ΚΕΚ). 

8. Την ισχύουσα Φορολογική Νομοθεσία και ιδίως το νο¬ 
μότυπο των φορολογικών στοιχείων και παραστατικών. 

Αρθρο 6 

ΕΠΙΛΕΞΙΜΕΣ ΕΝΕΡΓΕΙΕΣ ΣΥΝΕΧΙΖΟΜΕΝΗΣ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΚΑΙ ΑΠΑΣΧΟΛΗΣΗΣ 
ΚΑΙ 

ΟΜΑΔΕΣ ΑΤΟΜΩΝ ΠΟΥ ΑΥΤΕΣ ΑΦΟΡΟΥΝ 

Επιλέξιμες για χρηματοδότηση από το Ε.Κ.Τ. ενέργειες 
είναι: 

1. Ενέργειες Συνεχιζόμενης Επαγγελματικής Κατάρτι¬ 
σης (Σ.Ε.Κ.) εργαζομένων που αφορούν: 

α. Εργαζόμενους σε μικρές επιχειρήσεις που απασχο¬ 
λούν μέχρι και 50 άτομα. 

β. Αυτοαπασχολούμενους. 

γ. Εργαζόμενους σε μεσαίες επιχειρήσεις που απασχο¬ 
λούν από 51 μέχρι και 300 άτομα. 

δ. Εργαζόμενους σε μεγάλες επιχειρήσεις που απασχο¬ 
λούν περισσότερα από 300 άτομα. 

ε. Εργαζόμενους στις ΔΕΚΟ και τις Τράπεζες του Δη¬ 
μόσιου τομέα. 

στ. Εργαζόμενους στις επιχειρήσεις που αντιμετωπί¬ 
ζουν αναδιάρθρωση. 

2. Ενέργειες προώθησης της απασχόλησης ανέργων 
και υπό απόλυση ατόμων που αφορούν: 

α. Ενέργειες επαγγελματικής κατάρτισης και ενίσχυσης 
της απασχόλησης για νέους από 15 έως 25 ετών με την 
επιφύλαξη του άρθρου 3 του Ν. 1837/89 «Περί Προστα¬ 
σίας Ανήλικων». 

β. Ενέργειες επαγγελματικής κατάρτισης ανέργων γυ¬ 
ναικών και επανένταξής τους στην αγορά εργασίας. 

γ. Ενέργειες επαγγελματικής κατάρτισης, προώθησης 
της απασχόλησης και ενίσχυσης της αυτοαπασχόλησης 


για ανέργους άνω των 25 ετών. 

δ. Ενέργειες επαγγελματικής κατάρτισης και ενίσχυσης 
της απασχόλησης για ανέργους των θυλάκων υψηλής 
ανεργίας. 

ε. Ενέργειες επαγγελματικής κατάρτισης και επανα- 
προσανατολισμού για άτομα άμεσα απειλούμενα από 
ανεργία. 

3. Ενέργειες με στόχο την ένταξη και επανένταξη στην 
αγορά εργασίας ατόμων με ειδικές ανάγκες αφορούν: 

α. Προκατάρτιση 

β. Κατάρτιση 

γ. Προώθηση της απασχόλησης και ένταξης στην αγορά 
εργασίας. 

δ. Συνοδευτικά μέτρα 

4. Ενέργειες με στόχο την ένταξη και επανένταξη στην 
αγορά εργασίας Μεταναστών, Παλιννοστούντων και προ¬ 
σφύγων οι οποίες αφορούν: 

α. Προκατάρτιση 

β. Κατάρτιση 

γ. Προώθηση της απασχόλησης και ένταξης στην αγορά 
εργασίας 

δ. Συνοδευτικά μέτρα 

5. Η ένταξη και επανένταξη στην αγορά εργασίας λοι¬ 
πών αποκλεισμένων κοινωνικών ομάδων. 

Αρθρο 7 

ΕΠΙΛΕΞΙΜΕΣ ΔΑΠΑΝΕΣ ΓΙΑ ΧΡΗΜΑΤΟΔΟΤΗΣΗ ΑΠΟ ΤΟ 
ΕΚΤ 

Οι επιλέξιμες για χρηματοδότηση από το ΕΚΤ δαπάνες 
των ενεργειών συνεχιζομένης επαγγελματικής κατάρτι¬ 
σης των προηγουμέμων άρθρων, αφορούν: 

1. Το Διδακτικό προσωπικό 

1.1. Οι αμοιβές των εκπαιδευτών διαμορφώνονται ως 
εξής: 

Μέχρι 12.000 δραχμές ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών και έχουν τουλάχιστον 3 χρόνια επαγγελματική εμπει¬ 
ρία. 

Μέχρι 10.000 δραχμές ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών. 

Μέχρι 7.000 δραχμές ανά ώρα κατάρτισης για τους 
επαιδευτές που είναι κάτοχοι πτυχίου τριτοβάθμιας εκπαί¬ 
δευσης και έχουν τουλάχιστον 3 χρόνια επαγγελματική 
εμπειρία. 

Μέχρι 5.000 δραχμές ανά ώρα κατάρτισης για τους εκ¬ 
παιδευτές που είναι κάτοχοι πτυχίου τριτοβάθμιας εκπαί¬ 
δευσης. 

Μέχρι 5.000 δαχμές ανά ώρα κατάρτισης για τους εκ¬ 
παιδευτές που είναι τελειόφοιτοι Γενικού ή Τεχνικού Λυ¬ 
κείου ή Τεχνικών Επαγγελματικών Σχολών του Υπουρ¬ 
γείου Παιδείας, ή Σχολών Μαθητείας του Ο.Α.Ε.Δ. και έχουν 
4 χρόνια επαγγελματική εμπειρία. 

Μέχρι 4.000 δραχμές ανά ώρα κατάρτισης για τους εκ¬ 
παιδευτές που έχουν τελειώσει την 9ετή υποχρεωτική εκ¬ 
παίδευση (Γυμνάσιο) κάι έχουν τουλάχιστον 6 χρρνια 
επαγγελματική εμπειρία. 

Μέχρι 5.000 δραχμές ανά ώρα κατάρτισης για τους εκ¬ 
παιδευτές πρακτικής εκπαίδευσης που έχουν τουλάχι¬ 
στον 8 χρόνια επαγγελματική εμπειρία. 

Στις παραπάνω αμοιβές συμπεριλαμβάνονται οι ασφαλι- 

«πικές εισφορές καθώς και οι δαπάνες επιδομάτων εορ¬ 
τών, αδείας και αποζημιώσεων αδείας που αντιστοιχούν 
στο χρονικό διάστημα που διαρκεί η εκπαίδευση. 

Οι ανωτέρω δαπάνες θεωρούνται επιλέξιμες εφόσον 
έχουν αποδοθεί οι ασφαλιστικές εισφορές, ο φόρος εισο¬ 
δήματος και το τέλος χαρτοσήμου. 

1.2. Δαπάνες που αφορούν έξοδα ταξιδιού, διαμονής 
και διατροφής των εκπαιδευτών. 

1.3. Αμοιβές για κατάρτιση που παρέχεται από αλλο¬ 
δαπά φυσικά πρόσωπα ή φορείς. 

1.4. Έξοδα κατάρτισης του διδακτικού προσωπικού. 

1.5. Για να χρηματοδοτηθούν οι παραπάνω κατηγορίες 
δαπανών πρέπει να υπάρχουν τα παρακάτω στοιχεία: 

- Ονομαστική κατάσταση των εκπαιδευτών 

- Βιογραφικά των εκπαιδευτών 

- Πιστοποιητικά σπουδών των εκπαιδευτών 
-Αποδεικτικά Επαγγελματικής και εκπαιδευτικής Εμπει¬ 
ρίας των εκπαιδευτών 

- Δείγμα Υπογραφής των εκπαιδευτών. 

- Δελτία παρουσίας εκπαιδευτών 

- Δελτία Διδασκόμενης Ύλης 

-Τιμολόγια ή Αποδείξεις Παροχής Υπηρεσιών των εκπαι¬ 
δευτών σύμφωνα με τη φορολογική νομοθεσία. 

- Μισθοδοτικές καταστάσεις 

- Εντάλματα πληρωμής 

- Αποδεκτικό Πιστοποίησης Εκπαιδευτικού μετά την 
έναρξη λειτουργίας του συστήματος πιστοποίησης εκπαι¬ 
δευτών στα πλαίσια του Εθνικού Κέντρου Πιστοποίησης 
Δομών Συνεχιζόμενης Επαγγελματικής Κατάρτισης. 

- Ωρολόγιο πρόγραμμα. 

-Μηνιαίο Δελτίο πραγματοποιηθεισών ωρών απασχόλη¬ 
σης για κάθε απασχολούμενο. 

1.6. Σε περίπτωση μη ύπαρξης παραστατικών, οι ανωτέρω 
δαπάνες δεν θεωρούνται επιλέξιμες. 

1.7. Σε περίπτωση των αμοιβών και αποζημιώσεων των 
εκπαιδευτών γίνεται σε κάθε περίπτωση (και στην ενδοε- 
πιχειρησιακή κατάρτιση) με τραπεζική επιταγή. 

2. Τους Εκπαιδευομένους 

Για αυτή την κατηγορία δαπανών ισχύουν τα παρα¬ 
κάτω: 

2.1. Για ενέργειες συνεχιζόμενης επαγγελματικής κα¬ 
τάρτισης εργαζομένων: 

2.1.1. Όταν η κατάρτιση υλοποιείται εκτός ωραρίου ερ¬ 
γασίας, κάθε εκπαιδευόμενος αποζημιώνεται ανά ώρα κα- 
τάρτισης αφενός μεν με ποσό ίσο με το ωρομίσθιό του, 
αφετέρου δε με εκπαιδευτικό επίδομα 300 δραχμών ανά 
ώρα κατάρτισης. Οι δαπάνες αυτές είναι επιλέξιμες για 
χρηματοδότηση από το Ε.Κ.Τ. 

2.1.2. Όταν η κατάρτιση υλοποιείται εντός ωραρίου ερ¬ 
γασίας δεν καταβάλλεται ανά ώρα κατάρτισης άλλη 
αμοιβή πέραν του ωρομισθίου. Οι δαπάνες αυτές είναι 
επιλέξιμες για χρηματοδότηση από το ΕΚΤ. 

2.1.3. Δεν είναι επιλέξιμες δαπάνες οι αμοιβές υπερω- 
ριακής απασχόλησης, υπερεργασίας ως και επί πλέον εκ¬ 
παιδευτικών επιδομάτων που προβλέπονται από εσωτερι¬ 
κούς κανονισμούς επιχειρήσεων. 

2.2. Για ενέργειες συνεχιζόμενης επαγγελματικής κα¬ 
τάρτισης ανέργων: 

2.2.1. Οι άνεργοι χωρίς δικαίωμα τακτικού επιδόματος 
ανεργίας δικαιούνται εκπαιδευτικό επίδομα 1.000 δραχ¬ 
μές ανά ώρα κατάρτισης. 

2.2.2. Οι εγγεγραμμένοι άνεργοι με δικαίωμα τακτικού 
επιδόματος ανεργίας δικαιούνται εκπαιδευτικού επιδόμα¬ 
τος 1.000 δραχμές ανά ώρα κατάρτισης. Για όσο χρόνο 


διαρκεί η κατάρτιση γίνεται διακοπή του επιδόματος ανερ¬ 
γίας το οποίο συνεχίζεται μετά την κατάρτιση. Το χρονικό 
διάστημα που γίνεται η κατάρτιση δεν συνυπολογίζεται 
στο χρόνο του επιδόματος ανεργίας. 

2.2.3. Η ασ«ρ<!ιλιση των καταρτιζομένων, (ιατροφαρμα¬ 
κευτική, νοσοκομειακή και κατά ατυχήματος) είναι υπο¬ 
χρεωτική (είτα σε Δημόσιο είτε σε ιδιωτικό Φορέα). 

2.3. Το εκπαιδευτικό επίδομα σε όλες τις περιπτώσεις 
εργαζομένων ή ανέργων, αποτελεί εισόδημα και υπόκειται 
σε φόρο εισοδήματος και τέλος χαρτοσήμου. 

2.4. Επιλέξιμες δαπάνες αποτελούν οι ασιραλιστικές ει¬ 
σφορές ως και οι εμπίπτουσες στο χρόνο κατάρτισης ανα¬ 
λογίες των επιδομάτων εορτών, αδείας ως και των αποζη¬ 
μιώσεων αδειών. 

2.5. Η καταβολή των μισθών των καταρτιζομένων προ¬ 
κύπτει από τις μισθολογικές καταοπάσεις ή εντάλματα 
πληρωμών. 

2.6. Η μη ύπαρξη παρατπαστατικών καθκπά μη επιλέ¬ 
ξιμη τη δαπάνη. 

2.7. Τα έξοδα μετακίνησης των εκπαιδευομένων είναι 
επιλέξιμη δαπάνη μόνο στην περίπτωση που οι καταρτιζό¬ 
μενοι διαμένουν εκτός των ορίων του Δήμου ή Κοινότητας 
που γίνεται η κατάρτιση. 

2.8. Τα έξοδα διατροφής και διαμονής των καταρτιζο- 
μένων είναι επιλέξιμη δαπάνη. 

2.9. Οι δαπάνες που αναφέρονται στις παραγράφους 

2.1, 2.2., 2.3, 2.4, 2.5, 2.6, 2.7, 2.8 του παρόντος άρθρου 
είναι επιλέξιμες ε«ρόσον υπάρχουν τα εξής στοιχεία: 

- Ονομαστική κατάσταση εκπαιδευομένων 

- Δελτίο παρουσίας εκπαιδευομένων 

- Αιτήσιες υποψηφίων 

- Παραστατικά πληρωμής των εκπαιδευομένων. 
-Μισθοδοτικές καταστάσεις και βιβλία αγοράς ενσή¬ 
μων. 

- Ωρολόγιο πρόγραμμα εκαπίδευσης. 

- Δελτίο διδαχείσης ύλης 

-Ασφαλιστήριο Συμβόλαιο ή βεβαιώσεις από τους οι¬ 
κείους ασφαλιστικούς φορείς. 

-Τιμολόγιο ή Απόδειξη πληρωμής ασφαλίστρων. 

- Αποδεικτικά στοιχεία για τα έξοδα μετακίνησης των εκ- 
παιδευομένων. 

- Κάρτα εγγραφής στις καταστάσεις ανέργων του ΟΑΕΔ 
με δικαίωμα τακτικού επιδόματος ανεργίας. 

-Υπεύθυνη δήλωση του Ν. 1599/86 ότι είναι άνεργοι και 
έχουν κάρτα εγγραφής στις καταστάσεις ανέργων του 
ΟΑΕΔ χωρίς δικαίωμα τακτικού επιδόματος ανεργίας. 
-Μηνιαίο Δελτίο πραγματοποιηθεισών ωρών απασχόλη¬ 
σης. 

-Φωτοαντίγραφο του Δελτίου Α«πυνομικής ταυτότητας 
των καταρτιζομένων, αρμοδίως επικυρωμένα. 

2.10. Η πληρωμή των επιδομάτων, αμοιβών και αποζη¬ 
μιώσεων κατάρτισης των εκπαιδευομένων γίνεται σε κάθε 
περίπτωση (και στην ενδοεπιχειρησιακή κατάρτιση) με 
τραπεζική επιταγή. 

3. Τα Αναλώσιμα, την Κατανάλωση και τον Εξοπλισμό 

3.1. Όσον αφορά τα αναλώσιμα, την κατανάλωση και 
τον εξοπλισμό χρηματοδοτούνται δαπάνες που α«ρο- 
ρούν: 

α. Τα μη αποσβέσιμα υλικά που είναι απαραίτητα για την 
κατάρτιση όπως διδακτικό υλικό, βιβλία, γραφική ύλη,-ση¬ 
μειώσεις, συγγραφή συμειώσεων, φωτοτυπίες, εκτυπώ¬ 
σεις, υλικά εκπαίδευσης, δαπάνες δημοσιότητος των 

γραμμάτων, δαπάνες αποστολής εντύπων, ατομικά 
ε δη των καταρτιζομένων, (γάντια, φόρμες εργασίας, υπο¬ 
δήματα, προστατευικά γυαλιά, κλπ), αναλώσιμες πρώτες 
ύλες, υλικά καθαριότητας, προστατευτικά ενδύματα, δα¬ 
κτυλογράφηση, κλπ. Για τα παραπάνω είδη απαιτούνται τι¬ 
μολόγια και δελτία αποστολής. Η ποσότητα και η αξία των 
αναλώσιμων υλικών επαληθεύεται και αποδεικνύεται συ- 
σχετιζδμενη με τον αριθμό των καταρτιζομένων καθώς και 
με τα ιδιαίτερα χαρακτηριστικά κάθε προγράμματος. 

β. Η ενοικίαση και η χρηματοδοτική μίσθωση εξοπλι¬ 
σμού που είναι απαραίτητος για την κατάρτιση, είναι επι¬ 
λέξιμη δαπάνη, εφ’ όσον το συνολικό μίσθωμα δεν υπερ¬ 
βαίνει το 30% της αγοραστικής αξίας του εξοπλισμού αυ¬ 
τού. 

Για την απόδειξη των παραπάνω απαιτούνται, μισθωτή¬ 
ρια συμβόλαια, θεωρημένα από την αρμόδια ΔΟΥ, τιμολό¬ 
για ως και δελτία αποστολής, τόσο κατά την παράδοση 
όσο και κατά την επιστροφή. 

γ. Απόσβεση εξοπλισμού σύμφωνα με την ισχύουσα 
εθνική νομοθεσία. 

δ. Δαπάνες επιλογής των καταρτιζομένων. 

3.2. Ο βασικός υποχρεωτικός εξοπλισμός των ΚΕΚ που 
αναφέρεται στη σχετική Υπουργική Απόφαση δεν μπορεί 
να είναι μισθωμένος. 

3.3 Τα τιμολόγια πρέπει να αναφέρονται σε κάθε εγκε¬ 
κριμένη ενέργεια χωριστά στις περιπτώσεις που οι φορείς 
κατάρτισης υλοποιούν περισσότερες από μία ενέργειες 
κατάρτισης. 

Αρθρο 8 

Λοιπές Δαπάνες - Έμμεσες Δαπάνες 

1. Στην κατηγορία αυτή χρηματοδοτούνται δαπάνες που 
αφορούν: 

-Αμοιβές διοικητικού και βοηθητικού προσωπικού συ¬ 
μπεριλαμβανομένων των λοιπών επιβαρύνσεων (Ασφαλι¬ 
στικές εισφορές, επιδόματα εορτών, αδείας, κλπ). 
-Δαπάνες μετακίνησης, διαμονής και διατροφής του ως 
άνω προσωπικού. 

-Δαπάνες εκπαίδευσης του διοικητικού προσωπικού. 

- Δαπάνες προετοιμασίας των προγραμμάτων. 

- Δαπάνες ύδρευσης, θέρμανσης κλπ. 

- Ενοίκια των μονίμων υποδομών των ΚΕΚ. 

-Αμοιβές για Βρεφονηπιακούς Σταθμούς κατά τη διάρ¬ 
κεια υλοποίησης των προγραμμάτων. 

2. Για τις παραπάνω δαπάνες απαιτούνται αποδεικτικά 
όπως: εντάλματα πληρωμής, μισθολογικές καταστάσεις, 
τιμολόγια, μισθωτήρια συμβόλαια στην περίπτωση που οι 
μόνιμες υποδομές είναι ενοικιαζόμενες κλπ. 

Το σύνολο των δαπανών (λοιπές δαπάνες και έμμεσες 
δαπάνες) της παραούσας παραγράφου δεν είναι δυνατόν 
να υπερβαίνει το 1/4 του συνολικού κόστους του προ¬ 
γράμματος. 

3. α. Στις περιπτώσεις επέκτασης των εκπαιδευτικών 
δραστηριοτήτων των ΚΕΚ σε περιοχές που δεν διαθέτουν 
μόνιμες εκπαιδευτικές δομές η δαπάνη για ενοικίαση αι¬ 
θουσών διδασκαίας είναι επιλέξιμη κατά 100% και δεν 
εμπίπτει στον περιορισμό του 1 /4 του συνολικού κόστους 
του προγράμματος. 

3.β. Για την απόδειξη των παραπάνω απαιτούνται μι¬ 
σθωτήριο συμβόλαιο, τιμολόγιο ή αποδείξεις ενοικίου. 


Αρθρο 9 

ΤΗΡΗΣΗ ΕΚΠΑΙΔΕΥΤΙΚΩΝ ΟΡΩΝ 

1. Για ενέργειες κατάρτισης εργαζομένων ισχύουν τα 
εξής: 

α. Ως κατώτατο όριο κατάρτισης ορίζεται εκπαίδευση 
100 ωρών και ως ανώτατο όριο 300 ώρες ανά εκπαιδευό¬ 
μενο. Το θεωρητικό μέρος θα πρέπει να καλύπτει κατ’ 
ελάχιστον το 50% των ωρών του προγράμματος. 

β. Ο αριθμός των καταρτιζομένων ανά τμήμα και ειδικό¬ 
τητα θα πρέπει να είναι τουλάχιστον 5 εκπαιδευόμενοι και 
όχι περισσότεροι από 20 εκπαιδευόμενοι. 

γ. Ο αριθμός των καταρτιζομένων ανά επιχείρηση στη 
διάρκεια ενός εκπαιδευτικού έτους δεν μπορεί να ξε¬ 
περνά το 50% του συνόλου των απασχολουμένων στην 
επιχείρηση. 

δ. Κατά την διάρκεια της πρακτικής είναι απαραίτητη η 
παρουσία εκπαιδευτή. 

ε. Η ημερήσια διάρκεια κάθε προγράμματος, είναι για το 
θεωρητικό μέρος, κατ’ ελάχιστον 3 ώρες και η μέγιστη 6 
ώρες εφόσον η κατάρτιση πραγματοποιείται εντός ωρα¬ 
ρίου εργασίας, μέχρι 3 ώρες εφόσον πραγματοποιείται 
εκτός ωραρίου εργασίας, και μέχρι 6 ώρες εφόσον πραγ¬ 
ματοποιείται μη εργάσιμες ημέρες. 

ζ. Η συνολική διάρκεια του προγράμματος σε ημερήσια 
βάση (θεωρία και πρακτική) δεν μπορεί να υπερβεί τις 6 
ώρες. 

2. Ενέργειες κατάρτισης για Ανέργους, Γυναίκες και 
απειλούμενους από ανεργία λόγω αναδιάρθρωσης. 

α. Ως κατώτατο όριο κατάρτισης ορίζεται εκπαίδευση 200 
ωρών ανά εκπαιδευόμενο και ως ανώτατο όριο 500 ώρες ανά 
εκπαιδευόμενο. Το θεωρητικό μέρος θα πρέπει να καλύπτει 
κατ’ ελάχιστο ίο 50% των ωρών του προγράμματος. 

β. Ο αριθμός καταρτιζόμενων ανά τμήμα και ειδικότητα 
θα πρέπει να είναι τουλάχιστον 10 και όχι περισσότεροι 
από 25 εκπαιδευόμενοι. 

γ. Στο θεωρητικό σκέλος των προγραμμάτων περιλαμ¬ 
βάνεται και περίοδος γραπτών εξετάσεων. Τα θέματα και 
η βαθμολόγηση των γραπτών εξετάσεων γίνεται από εξε¬ 
ταστές του ΚΕΚ που υλοποιεί το πρόγραμμα. 

Το Υπουργείο Εργασίας ή το Εθνικό Κέντρο Πιστοποίη¬ 
σης Δομών Συνεχιζόμενης Επαγγελματικής Κατάρτισης 
είναι δυνατόν να ορίσουν επανεξέταση η οποία μπορεί να 
αφορά το σύνολο ή μέρος των γραπτών εξετάσεων ενός 
προγράμματος που υλοποιήθηκε από ΚΕΚ. 

Το πιστοποιητικό κατάρτισης δίδεται σε κάθε καταρτι¬ 
ζόμενο μετά την επιτυχή γραπτή εξέτασή του. 

δ. Κατά την διάρκεια της πρακτικής είναι υποχρεωτική η 
παρουσία εκπαιδευτή. 

ε. Η ημερήσια διάρκεια υλοποίησης κάθε προγράμμα¬ 
τος είναι για το θεωρητικό μέρος κατ’ ελάχιστον 4 ώρες 
και η μέγιστη 6 ώρες, ενώ το πρακτικό μέρος δεν μπορεί 
να υπερβαίνει τις 6 ώρες. 

ζ. Κάθε εκπαιδευόμενος δεν είναι δυνατόν να συμμετέ¬ 
χει σε περισσότερα από δύο προγράμματα το ίδιο έτος. 
Γ ια το ανωτέρω στοιχείο κάθε καταρτιζόμενος υπογράφει 
υπεύθυνη δήλωση του Ν. 1599/86. Το ανωτέρω στοιχείο 
ελέγχεται από το μηχανογραφικό σύστημα που οφείλουν 
να διαθέτουν τα ΚΕΚ καθώς και από αναλυτικές σχετικές 
μηχανογραφικές καταστάσεις που υποχρεούνται αυτά να 
καταθέτουν στις αρμόδιες υπηρεσίες του Υπουργείου Ερ¬ 
γασίας και της Περιφέρειας. 

3. Γ ια κάθε ενέργεια κατάρτισης και ανά ειδικότητα εί- 

ναι υποχρεωτική η παροχή εκπαιδευτικών σημειώσεων και 
άλλων εκπαιδευτικών υλικών στους καταρτιζόμενους. 

4. Τα προγράμματα κατάρτισης ανέργων πραγματο¬ 
ποιούνται πάντοτε πρωϊνές ώρες. Σε κάθε περίπτωση η 
ημερήσια εκπαίδευση ολοκληρώνεται μέχρι την 16:00 
ώρα. 

5. Οι άνεργοι οι οποίοι πρόκειται να εκπαιδευτούν υπο¬ 
δεικνύονται από τον Ο.Α.Ε.Δ., κατά σειρά χρονολογικής 
εγγραφής τους ως ανέργων. 

Αρθρο 10 

ΣΤΟΙΧΕΙΑ ΥΠΟΛΟΓΙΣΜΟΥ ΤΟΥ ΣΥΝΟΛΙΚΟΥ ΚΟΣΤΟΥΣ 
ΤΟΥ ΠΡΟΓΡΑΜΜΑΤΟΣ 

1 .α. Το μέσο ωριαίο κόστος συνεχιζόμενης επαγγελμα¬ 
τικής κατάρτισης ανά εκπαιδευόμενο για τα προγράμματα 
ανέργων δεν μπορεί να είναι μεγαλύτερο, των 2.500 δρχ. 
για ειδικότητες του θεματικού πεδίου Διοίκηση - Πληρο¬ 
φορική και των 3.000 δρχ. για ειδικότητες του θεματικού 
πεδίου Τεχνικών Ειδικεύσεων. 

Το μέσο ωριαίο κόστος προκύπτει από τη διαίρεση του 
συνολικού κόστους δια του αριθμού των καταρτιζόμενων, 
και του αριθμού των ωρών κατάρτισης. 

1 β. Το μέσο ωριαίο κόστος συνεχιζόμενης επαγγελμα¬ 
τικής κατάρτισης ανά εκπαιδευόμενο για προγράμματα 
εργαζομένων δεν μπορεί να είναι μεγαλύτερο από το πο- 
σόν των 3.000 δραχμών για ειδικότητες του θεματικού πε¬ 
δίου Διοίκηση - Πληροφορική και από το ποσό των 3.500 
δραχμών για ειδικότητες του θεματικού πεδίου Τεχνικών 
Ειδικεύσεων. 

2. Σε περίπτωση που τα ΚΕΚ αναλαμβάνουν και υλο¬ 
ποιούν ενέργειες συνεχιζομένης επαγγελματικής κατάρ¬ 
τισης σε απόσταση άνω των 100 χιλιομέτρων από την έδρα 
τους ή από τα παραρτήματά τους, το ανώτατο μέσο ωριαίο 
κόστος αυξάνεται: α) για τα προγράμματα ανέργων σε 
3.000 δραχμές εφόσον πρόκειται για το θεματικό πεδίο 
Διοίκηση - Πληροφορική και σε 3500 δραχμές εφόσον 
πρόκειται για το θεματικό πεδίο Τεχνικών Ειδικεύσεων. 

β) για τα Προγράμματα Εργαζομένων σε 3.500 δραχμές 
εφόσον πρόκειται για το θεματικό πεδίο Διοίκηση - Πλη¬ 
ροφορική και σε 4.000 δραχμές εφόσον πρόκειται για το 
θεματικό πεδίο Τεχνικών Ειδικεύσεων. 

3. Σε περίπτωση που τα ΚΕΚ αναλαμβάνουν και υλο¬ 
ποιούν ενέργειες συνεχιζόμενης επαγγελματικής κατάρ¬ 
τισης σε απόσταση άνω των 300 χιλιομέτρων από την έδρα 
τους ή από τα παραρτήματά τους ή σε νησιωτικά συμπλέγ¬ 
ματα που δεν εξυπηρετούνται επαρκώς από τις συγκοινω¬ 
νίες, το ανώτατο μέσο ωριαίο κόστος είναι, ανεξάρτητα 
από το θεματικό πεδίο, 4000 δραχμές για τα προγράμ¬ 
ματα ανέργων και 4.500 δραχμές για τα προγράμματα ερ¬ 
γαζομένων. 

4. Οι ενέργειες κατάρτισης διαβαθμίζονται αναλόγως 
του επιπέδου των εκπαιδευτών, των εκπαιδευομένων, της 
ύπαρξης επιπλέον κατάλληλου εξοπλισμού και σε συνάρ¬ 
τηση με το περιεχόμενο του προγράμματος και με τα χρη¬ 
σιμοποιούμενα μέσα και μεθόδους. ·Η διαβάθμιση αυτή 
των ενεργειών συνεχιζόμενης επαγγελματικής κατάρτι¬ 
σης αποτελεί τη βάση ανάλογης διαβάθμισης του συνολι¬ 
κού κόστους κάθε προγράμματος. 

5. Για τις ενέργειες συνεχιζόμενης επαγγελματικής κα¬ 
τάρτισης, που υλοποιούνται με διακρατική συνεργασία η 
οποία αποτελεί απαραίτητη προϋπόθεση σύμφωνα με την 
προκήρυξη του προγράμματος, το ανώτατο μέσο ωριαίο 


κόστος κατάρτισης ανά εκπαιδευόμενο είναι δυνατόν να 
υπερβαίνει τα ανωτέρω προβλεπόμενα όρια. 

Κατ’ εξαίρεση λόγω μη ύπαρξης αντίστοιχων προγραμ¬ 
μάτων στην Ελλάδα, είναι δυνατόν, μετά από αιτιολογη¬ 
μένη αίτηση του φορέα υλοποίησης, το Υπουργείο Εργα¬ 
σίας να εγκρίνει ως ανώτατο μέσο ωριαίο κόστος το ποσό 
των 5.000 δραχμών. Στην περίπτωση αυτή απαιτούνται ως 
δικαιολογητικά η σύμβαση διακρατικής συνεργασίας και 
τα προβλεπόμενα τιμολόγια. 

Αρθρο 11 

ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΓΙΑ ΤΗΝ ΕΓΚΡΙΣΗ 
ΕΝΕΡΓΕΙΩΝ ΣΥΝΕΧΙΖΟΜΕΝΗΣ ΕΠΑΓΓΕΛΜΑΤΙΚΗΣ ΚΑ¬ 
ΤΑΡΤΙΣΗΣ 

1. Για την έγκριση υλοποίησης και χρηματοδότησης 
ενεργειών συνεχιζόμενης επαγγελματικής κατάρτισης 
απαιτείται σε κάθε περίπτωση μαζί με την αίτηση να υπο¬ 
βάλλονται και τα παρακάτω δικαιολογητικά: 

α. Αναλυτικό και πλήρες εκπαιδευτικό πρόγραμμα ανά 
ειδικότητα και αντικείμενο κατάρτισης, στο οποίο θα περι¬ 
λαμβάνονται και τα εξής: 

- Ο τίτλος του προγράμματος 

- Ο σκοπός του προγράμματος. 

- Αναλυτικά οι επί μέρους στόχοι του προγράμματος 

- Συνοπτικό και αναλυτικό περιεχόμενο του προγράμ¬ 
ματος 

- Προδιαγραφές σχετικά με το επίπεδο εκπαίδευσης 
και εμπειρίας των εκπαιδευομένων 

- Κατάσταση των εκπαιδευτών, με σύνοντα βιογραφικά 
σημειώματα 

- Ο τρόπος παρουσίασης του προγράμματος 

- Τα μέσα και οι μέθοδοι που θα χρησιμοποιηθούν 

-Η περιγραφή της διαδικασίας γραπτών εξετάσεων 

εφόσον αυτές απαιτούνται από το είδος της ενέργειας. 

- Η διαδικασία επιλογής των εκπαιδευομένων για τις 
ενέργειας κατάρτισης ανέργων. 

- Η διάρκεια του προγράμματος (θεωρία - πράξη) 

β. Αναλυτικός προϋπολογισμός 

γ. Προσύμφωνο μεταξύ της επιχείρησης και του ΚΕΚ 
που θα υλοποιήσει την ενέργεια. 

δ. Επιστολή εκδήλωσης πρόθεσης συνεργασίας από 
τον φορέα του εξωτερικού εάν πρόκειται για ενέργειες 
συνεχιζόμενης επαγγελματικής κατάρτισης με διακρατική 
συνεργασία. 

ε. Οι ΔΕΚΟ εκτός των ανωτέρω δικαιολογητικών υπο¬ 
βάλουν και το Επιχειρησιακό τους Σχέδιο (Βυδίπβδδ ΡΙβπ). 

Αρθρο 12 

ΤΗΡΗΣΗ ΔΙΚΑΙΟΛΟΓΗΤΙΚΩΝ ΑΠΟ ΤΟΥΣ ΦΟΡΕΙΣ ΥΛΟ¬ 
ΠΟΙΗΣΗΣ ΠΡΟΓΡΑΜΜΑΤΩΝ ΣΥΝΕΧΙΖΟΜΕΝΗΣ ΕΠΑΓ¬ 
ΓΕΛΜΑΤΙΚΗΣ ΚΑΤΑΡΤΙΣΗΣ 

Οι φορείς που χρηματοδοτούνται από το ΕΚΤ, οφείλουν 
να υποβάλλουν στο Υπουργείο Εργασίας για τις ενέργειες 
που υπάγονται στο Εθνικό Σκέλος και στις Γ ενικές Γ ραμ- 
ματείες των Περιφερειών για τις ενέργειες που υπάγονται 
στο Περιφερειακό Σκέλος τα κατωτέρω στοιχεία: 

Ως φορείς που χρηματοδοτούνται από το ΕΚΤ νοούνται 
τα ΚΕΚ και οι αναφερόμενοι στην απόφαση του Υπουργού 
Εργασίας αριθ. «Κριτήρια Πιστοποίησης Κέντρων Συνεχι¬ 
ζόμενης Επαγγελματικής Κατάρτισης». 

1. Με τη λήψη της εγκριτικής απόφασης: 

Αμέσως μετά τη λήψη της εγκριτικής απόφασης για την 

υλοποίηση και χρηματοδότηση της ενέργειας, ο φορέας 
υλοποίησης του προγράμματος υποχρεούται να υποβάλ¬ 
λει. 

1.1. Νέα αίτηση συνδρομής αναπροσαρμοσμένη σύμ¬ 
φωνα με την εγκριτική απόφαση, μέσα σε ένα μήνα από 
την γνωστοποίηση της έγκρισης καθώς και αναλυτικό 
προϋπολογισμό δαπανών. 

1.2. Μηχανογραφημένο Δελτίο. 

1.3. Δήλωση με την οποία γνωστοποιείται το ονοματε¬ 
πώνυμο του υπαλλήλου που είναι υπεύθυνος για τη διαχεί¬ 
ριση της ενέργειας κατάρτισης. 

1.4. Ιδιωτικό Συμφωνητικό μεταξύ της επιχείρησης και 
του ΚΕΚ που υλοποιεί την ενέργεια, θεωρημένο από την 
αρμόδια ΔΟΥ. Στο Ιδιωτικό Συμφωνητικό θα πρέπει να 
αναφέρονται αναλυτικά οι υποχρεώσεις των δύο συμβαλ- 
λομένων. 

1.5. Δεν επιτρέπεται η αντικατάσταση των εκπαιδευτών 
που είχαν περιληφθεί στην αρχική πρόταση, η οποία συνυ- 
ποβλήθηκε με την αίτηση και εγκρίθηκε. 

2. Πριν την υλοποίηση του προγράμματος. 

Ο φορέας υλοποίησης υποχρεούται το αργότερο 15 
ημέρες πριν την έναρξη της κατάρτισης να υποβάλλει τα 
παρακάτω: 

2.1. Βεβαίωση - Δήλωση της έναρξης υλοποίησης του 
προγράμματος, στην οποία θα πρέπει να περιλαμβάνονται 
τα παρακάτω: 

- Ο τόπος υλοποίησης του προγράμματος 

- Το ωρολόγιο πρόγραμμα 

- Η κατάσταση των εκπαιδευομένων 

- Η κατάσταση των εκπαιδευτών 

-Το αναλυτικό περιεχόμενο του προγράμματος 

- Η διαδικασία επιλογής των εκπαιδευομένων για προ¬ 
γράμματα ανέργων, σύμφωνα με τα οριζόμενα στην πα¬ 
ρούσα Υπουργική Απόφαση. 

3. Κατά την υλοποίηση των προγραμμάτων οι φορείς 
υλοποίησης της κατάρτισης υποχρεούνται να υποβάλ¬ 
λουν: 

-Τριμηνιαίο Δελτίο Δαπανών 

-Τριμηνιαίο Δελτίο Παρακολούθησης της Ενέργειας. 

4. Μετά την υλοποίηση των προγραμμάτων οι φορείς 
υλοποίησης υποχρεούνται να υποβάλλουν: 

α) Αίτηση Αποπληρωμής του Προγράμματος. 

β) Σε διάστημα 6 μηνών από την λήξη του προγράμμα¬ 
τος υποβάλλεται από τον φορέα υλοποίησης, υπεύθυνη 
δήλωση για τον αριθμό των καταρτιζομένων που απορ- 
ροφή- 

θηκαν από την αγορά εργασίας στην ειδικότητα που εκ¬ 
παιδεύτηκαν, εφόσον πρόκειται για πρόγραμμα ανέρ¬ 
γων. 

Αρθρο 13 

ΛΟΙΠΕΣ ΥΠΟΧΡΕΩΣΕΙΣ ΚΑΙ ΟΡΟΙ ΧΡΗΜΑΤΟΔΟΤΗΣΗΣ 
ΤΩΝ Κ.Ε.Κ. 

1. Απαραίτητη προϋπόθεση για την χρηματοδότηση από 
το ΕΚΤ είναι η εξασφάλιση της δημόσιας χρηματοδότησης 
και η εγγραφή αυτής στους αντίστοιχους προϋπολογι¬ 
σμούς του κάθε φορέα υλοποίησης. Η κάλυψη της Εθνι¬ 
κής Συμμετοχής στο μεταβατικό στάδιο θα γίνει: 

1.1. Για το Δημόσιο, το Ν.Π.Δ.Δ., τους Ο.Τ.Α. και τα 
Ν.Π.Ι.Δ. του Δημόσιο τομέα από τον προϋπολογισμό τους 
ή από το Πρόγραμμα Δημοσίων Επενδύσεων (Π.Δ.Ε.). 

1.2. Για τις τριτοβάθμιες οργανώσεις Εργαζομένων και 
Εργοδοτών, την ΠΑΣΕΓΕΣ και τα Επιμελητήρια από τον 


προϋπολογισμό τους. 

1.3. Για τα ιδιωτικά ΚΕΚ η κάλυψη της Εθνικής Συμμε¬ 
τοχής για τα Εθνικού και Περιφερειακού επιπέδου προ¬ 
γράμματα θα γίνει από τις Γ ενικές Γ ραμματείες Νέας Γ ε- 
νιάς, Λαϊκής Επιμόρφωσης, Απόδημου Ελληνισμού, Ισότη¬ 
τας των δύο Φύλων, Αθλητισμού τον ΟΑΕΔ κ.λπ. 

1.4. Η καταβολή της εθνικής συμμετοχής στον φορέα 
υλοποίησης αποδεικνύεται από παραστατικά δημοσίου 
ταμείου ή τραπεζική επιταγή. 

2. Στα πλαίσια των Περιφερειακών προγραμμάτων υλο¬ 
ποιούνται οι ενέργειες συνεχιζόμενης επαγγελματικής 
κατάρτισης ανέργων και μόνο κατ’ εξαίρεση ενέργειες συ¬ 
νεχιζόμενης επαγγελματικής κατάρτισης εργαζομένων. 

3. Σε καμμία περίπτωση δεν μπορούν να χρησιμοποιού¬ 
νται οι ίδιες υποδομές (κτίρια - εξοπλισμός κ.λπ.) ως μόνι¬ 
μες υποδομές σε περισσότερους από ένα φορείς κατάρτι¬ 
σης. 

4. Η τήρηση των παραπάνω αναφερόμενων στοιχείων 
καθώς και των όρων, προϋποθέσεων και υποχρεώσεων 
των φορέων που χρηματοδοτούνται από το ΕΚΤ είναι υπο¬ 
χρεωτική. Η μη τήρηση των παρά πάνω ή η ελλειπής τή¬ 
ρηση αυτών καθώς και των διαδικασιών των χρηματοδο¬ 
τούμενων από το ΕΚΤ προγραμμάτων, όπως αυτές απορ¬ 
ρέουν από το νομικό πλαίσιο που τις διέπει, πέραν οποιοσ¬ 
δήποτε άλλης επίπτωσης, επιφέρουν την ακύρωση των 
προγραμμάτων, την επιστροφή των τυχόν εισπραχθέντων 
χρηματικών ποσών και τον αποκλεισμό του φορέα υλοποί¬ 
ησης από τις διαδικασίες πιστοποίησης και από μελλοντι¬ 
κές χρηματοδοτήσεις του ΕΚΤ. 

Η επιβολή των παραπάνω κυρώσεων γίνεται με σχετική 
πράξη της αρμόδιας υπηρεσίας του Υπουργείου Εργα¬ 
σίας, ενώ οι κάθε είδους επιχορηγήσεις αναζητούνται 
σύμφωνα με τον Κώδικα των δημοσίων εσόδων. 

5. Η καταβολή των αμοιβών των καταρτιζομένων αποτε¬ 
λεί προτεραιότητα. Οι αμοιβές των καταρτιζομένων κατα¬ 
βάλλονται εξ ολοκλήρου με τη λήξη του προγράμματος. 

6. Απουσίες των εκπαιδευομένων από την κατάρτιση 
επιτρέπεται σε ποσοστό 10% του συνολικού αριθμού των 
ωρών του προγράμματος. Καταρτιζόμενοι που έχουν 
πραγματοποιήσει απουσίες περισσότερες από το 10% 
του συνολικού αριθμού ωρών του προγράμματος δεν δι¬ 
καιούνται οποιοσδήποτε αμοιβής. 

7. Όλα τα απαραίτητα δικαιολογητικά - παραστατικά 
των χρηματοδοτούμενων από το ΕΚΤ προγραμμάτων πρέ¬ 
πει να τηρούνται στην έδρα του φορέα υλοποίησης επί 
τριετία μετά την τελευταία πληρωμή (παρ. 3 άρθρο 23 του 
Καν. 2082/93 της Ευρωπαϊκής Ένωσης) κάθε προγράμ¬ 
ματος. 

8. Όλα τα τιμολόγια και δελτία παροχής υπηρεσιών 
πρέπει να είναι πρωτότυπα ή νομίμως επικυρωμένα. Δεν 
γίνονται δεκτά συγκεντρωτικά τιμολόγια εφόσον αυτά δεν 
συνοδεύονται από αναλυτικά παραστατικά των επί μέρους 
δαπανών. 

9. Η υπέρβαση του προϋπολογισθέντος και εγκριθέντος 
κόστους δεν θεωρείται επιλέξιμη δαπάνη. 

10. Προκειμένου οι πάσης φύσεως δαπάνες να θεωρη¬ 
θούν επιλέξιμες, πρέπει να αφορούν αποκλειστικά την 
εγκεκριμένη ενέργεια που υλοποιήθηκε, σύμφωνα με 
τους όρους της παρούσας Υπουργικής Απόφασης. 

11. Για τα θέματα διαχείρισης, παρακολούθησης ελέγ¬ 
χου και αξιολόγησης των χρηματοδοτούμενων από το ΕΚΤ 
προγραμμάτων, εφόσον δεν υπάρχουν στην παρούσα 

Υπουργική Απόφαση προβλέψεις, ισχύουν οι ρυθμίσεις 
του οδηγού διαχείρισης, παρακολούθησης και ελέγχου 
των προγραμμάτων του ΕΚΤ του 1ου Κ.Π.Σ. 

12. Η παρούσα Υπουργική Απόφαση εφαρμόζεται για 
προγράμματα που εντάσσονται και χρηματοδοτούνται από 
το Β' Κ.Π.Σ. 

Άρθρο 14 

ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ ΤΩΝ ΕΝΕΡ¬ 
ΓΕΙΩΝ ΣΥΝΕΧΙΖΟΜΕΝΗΣ ΕΠΑΓΓΕΛΜΑΤΙΚΗΣ ΚΑΤΑΡΤΙ¬ 
ΣΗΣ (Σ.Ε.Κ.) 

1. ΠΡΙΝ ΤΗΝ ΕΓΚΡΙΣΗ 

1.1. Για την αξιολόγηση των ενεργειών συνεχιζόμενης 
επαγγελματικής κατάρτισης, πριν από την έγκρισή τους, 
θα λαμβάνεται υπόψη: 

α. Η πληρότητα του Προγράμματος 
β. Το αναλυτικό περιεχόμενο του προγράμματος 
γ. Το επίπεδο των εκπαιδευτών 
δ. Τα μέσα και οι μέθοδοι που προτείνονται να χρησιμο¬ 
ποιηθούν 

ε. Ο επί πλέον εξοπλισμός (πέραν του βασικού) που εί¬ 
ναι αναγκαίος και προτείνεται να χρησιμοποιηθεί στο πρό¬ 
γραμμα. 

στ. Για τα προγράμματα ανέργων η σύνδεση με επιχει¬ 
ρήσεις για την υλοποίηση της πρακτικής άσκησης. 

ζ. Το ποσοστό απορρόφησης στην αγορά εργασίας των 
ανέργων που εκπαιδεύτηκαν από το φορέα στα πλαίσια 
προηγούμενων ενεργειών του κατάρτισης ανέργων. Το 
κριτήριο αυτό θα λαμβάνεται υπόψην μετά το δεύτερο 
χρόνο υλοποίησης ενεργειών κατάρτισης ανέργων. 

η. Η καινοτομία - πρωτοτυπία - μοναδικότητα του προ¬ 
γράμματος. 

θ. Η προτεινόμενη διακρατική συνεργασία με επιχειρή¬ 
σεις Πανεπιστήμια και Εκπαιδευτικούς Οργανισμούς από 
τα Κράτη - Μέλη της Ευρωπαϊκής Ένωσης. 

2. ΚΑΤΑ ΤΗΝ ΥΛΟΠΟΙΗΣΗ 

2.1. Για την αξιολόγηση ενός προγράμματος συνεχιζό¬ 
μενης επαγγελματικής κατάρτισης κατά την υλοποίηση 
αυτού λαμβάνεται υπόψη: 

α. Εάν τηρείται το περιεχόμενο, η θεματολογία και το 
αναλυτικό πρόγραμμα της ενέργειας. 

β. Το υλικό υποστήριξης των μαθημάτων που διανέμε¬ 
ται. 

γ. Η καταλληλότητα του διδακτικού προσωπικού, η 
επάρκεια, τα προσόντα, η εξειδίκευση, η διδακτική ικανό¬ 
τητα. 

δ. Η ανταπόκριση των εκπαιδευομένων στην εκπαιδευ¬ 
τική διαδικασία (συμμετοχή, επίδοση, απορρόφηση γνώ¬ 
σεων κ.λπ.). 

ε. Η οργάνωση του προγράμματος, 
στ. Εάν τηρήθηκε ή προβλεπόμενή διαδικασία επιλογής 
των εκπαιδευομένων. 

2.2. Για την αξιολόγηση ενός προγράμματος συνεχιζό¬ 
μενης επαγγελματικής κατάρτισης στη φάση της υλοποίη- 
σης χρησιμοποιούνται οι εξής μέθοδοι: 

α. Η παρακολούθηση - παρατήρηση της εκπαιδευτικής 
διαδικασίας. 

β. Οι προσωπικές συνεντεύξεις από τους εκπαιδευόμε¬ 
νους, τους εκπαιδευτές και το προσωπικό του φορέα υλο¬ 
ποίησης. 

γ. Ερωτηματολόγια. 

2.3. Ο αξιολογητής αυτής της φάσης συντάσσει ενδιά¬ 


μεση έκθεση αξιολόγησης στην οποία περιλαμβάνεται πό¬ 
ρισμα με το οποίο προτείνει: 

- Συνέχιση του προγράμματος ή 

- Διορθωτικές παρεμβάσεις για τη συνέχιση του προ¬ 
γράμματος ή και 

- Διακοπή του προγράμματος 

3. ΜΕΤΑ ΤΗΝ ΥΛΟΠΟΙΗΣΗ 

3.1. Για την αξιολόγηση του προγράμματος στην τελική 
φάση, μετά την ολοκλήρωση της υλοποίησης λαμβάνονται 
υπόψη: 

α. Η χρησιμότητα του προγράμματος , 
β. Οι εκπαιδευτές 
γ. Το εκπαιδευτικό υλικό. 

δ. Εάν τηρήθηκε το περιεχόμενο, η θεματολογία και το 
αναλυτικό πρόγραμμα, 
ε. Η οργάνωση του προγράμματος. 

3.2. Η αξιολόγηση αυτής της φάσης στηρίζεται κυρίως 
στις απαντήσεις που ιδνουν οι ίδιοι οι εκπαιδευόμενοι 
μετά την ολοκλήρωση του προγράμματος με προσωπικές 
συνεντεύξεις και με την συμπλήρωση ερωτηματολο¬ 
γίων. 

3.3. Ιδιαίτερη πτυχή της αξιολόγησης στην τελική αυτή 
φάση αποτελεί η αξιοποίηση των εκπαιδευομένων με την 
εκπαίδευση. Ειδικότερα ο φορέας ο οποίος υλοποίησε το 
πρόγραμμα συνεχιζόμενης επαγγελματικής κατάρτισης 
μετά την παρέλευση 6 μηνών από την ολοκλήρωση της 
ενέργειας αναφέρει με υπεύθυνη δήλωση στο Υπουργείο 
Εργασίας για το Εθνικό Σκέλος, και στις Γ ενικές Γ ραμμα- 
τείες των Περιφερειών για το Περιφερειακό Σκέλος, μετά 
από σχετική δήλωση των εκπαιδευθέντων. 

α. Εάν αυτοί βρήκαν εργασία λόγω της κατάρτισης που 
δέχθηκαν, εφόσον ήταν άνεργοι. 

β. Εάν αυτοί εξελίχθηκαν ιεραρχικά ή μισθολογικά λόγω 
της κατάρτισης που δέχθηκαν, εφόσον ήταν εργαζόμε-, 
νοι. 

3.4. Ο αξιολογητής της τελικής φάσης, υποβάλλει τε¬ 
λική έκθεση στην οποία περιλαμβάνει πόρισμα στο οποίο 
αξιολογεί το πρόγραμμα που πραγματοποιήθηκε: 

-Ως πολύ ικανοποιητικό ή 
-Ως ικανοποιητικό ή 
-Ως μη ικανοποιητικό. 

3.5. Η έκθεση και το πόρισμα της τελικής αξιολόγησης 
λαμβάνεται υπόψη κατά τη διαδικασία επανάκρισης των 
ΚΕΚ και έγκρισης επομένων προγραμμάτων κατάρτι¬ 
σης. 

3.6. Ιδιαίτερο στοιχείο που λαμβάνεται υπόψη για επό¬ 
μενες εγκρίσεις προτεινόμενων προγραμμάτων αποτελεί 
ο βαθμός απορρόφησης από την αγορά εργασίας των 
ανέργων που καταρτίσθηκαν στα πλαίσια των προγραμμά¬ 
των που υλοποίησε ο φορέας. 

3.7. Γραπτή εξέταση. 

Τα προγράμματα συνεχιζόμενης επαγγελματικής κα¬ 
τάρτισης ανέργων πέραν της θεωρητικής διδασκαλίας και 
της πρακτικής άσκησης, περιλαμβάνουν και διαδικασίες 
γραπτών εξετάσεων τόσο ενδιάμεσα, δηλαδή κατά την 
υλοποίηση του προγράμματος όσο και μετά την ολοκλή¬ 
ρωση αυτού. Κάθε φορέας υλοποίησης υποχρεούται να 
υποβάλλει σε ενδιάμεση και σε τελική γραπτή εξέταση 
τους ανέργους που καταρτίζει. Το υπουργείο Εργασίας 
δύναται να ορίζει αξιολογητή που θα παρίσταται στην εξέ¬ 
ταση και να ορίσει την διεξαγωγή, εφόσον κρίνει απαραί¬ 
τητο, πρόσθετης εξέτασης. 

Άρθρο 15 

ΣΥΣΤΗΜΑ ΕΛΕΓΧΟΥ 

ι. Προκειμένου να εξασφαλισθεί η αποτελεσματικό- 
τητα των ενεργειών συνεχιζόμενης επαγγελματικής κα¬ 
τάρτισης οι οποίες χρηματοδοτούνται από το Ε.Κ.Τ., το 
Υπουργείο Εργασίας σε συνεργασία με το Υπουργείο Οι¬ 
κονομικών, τις Γενικές Γραμματείες των Περιφερειών και 
τους διαχειριστές των Λειτουργικών Προγραμμάτων, λαμ¬ 
βάνει τα αναγκαία μέτρα με σκοπό: 

α. την πιστή τήρηση των Εθνικών και Κοινοτικών διατά¬ 
ξεων. 

β. Την επιλεξιμότητα των δαπανών και την αιτιολόγησή 
τους. 

γ. Την ορθή υλοποίηση των ενεργειών και την διαπί¬ 
στωσή του εάν αυτές είναι σύμφωνες με τις ισχύουσες 
ρυθμίσεις. 

δ. Την πρόληψη ή την διαπίστωση τυχόν παραβάσεων 
και την επιβολή κυρώσεων. 

ε. Την ανάκτηση τυχόν καταβληθέντων κεφαλαίων μετά 
την διαπίστωση σχετικής παράβασης. 

στ. Την εξακρίβωση της σύννομης διεξαγωγής των χρη¬ 
ματοδοτούμενων απο το ΕΚΤ ενεργειών. 

2. Η διεξαγωγή ελέγχων στις χρηματοδοτούμενες από 
το Ε.Κ.Τ. ενέργειες προβλέπεται: 

-Από τις διατάξεις των άρθρων 206 και 209 εδάφ. γ' της 
Συνθήκης Ένταξης. 

-Από τον Καν. 4253/88 (άρθρο 25 παρ. 1 και 6) 

-Από τον Καν. 4255/88 που αφορά το Ε.Κ.Τ. 

-Από τον Καν. 2082/93, άρθρο 23. 

-Από τον Καν. 1681/94. 

3. Οι έλεγχοι είναι δειγματοληπτικοί και γίνονται με 
βάση αντιπροσωπευτικό δείγμα. Κατά την επιλογή του 
δείγματος λαμβάνονται υπόψη διάφορα στοιχεία όπως η 
φύση του φορέα, η μορφή δράσης του, η δυναμικότητά 
του, το σύστημα εσωτερικού ελέγχου του, οι ενέργειες 
επαγγελματικής κατάρτισης και απασχόλησης, που πραγ¬ 
ματοποιεί, καθώς και αν η κατάρτιση που παρέχει αποσκο¬ 
πεί στην αξιοποίηση του ανθρώπινου δυναμικού και αντα- 
ποκρίνεται στις πραγματικές ανάγκες της αγοράς εργα¬ 
σίας της συγκεκριμένης περιοχής. 

4. Ο έλεγχος ενός προγράμματος συνίσταται στον τε¬ 
κμηριωμένο τεχνικό, παιδαγωγικό, λογιστικό και οικονο¬ 
μικό έλεγχο αυτού, καθώς και στον έλεγχο διεξαγωγής 
του σύμφωνα με τις ισχύουσες κοινοτικές και εθνικές δια¬ 
τάξεις. Επίσης ελέγχεται: 

α. Ο σεβασμός των στόχων του μέτρου στο οποίο έχει 
ενταχθεί η ενέργεια καθώς και του λειτουργικού προγράμ¬ 
ματος μέρος του οποίου αυτή αποτελεί. 

β. Η εναρμόνιση του προγράμματος με το Κ.Π.Σ. και 
τους στόχους που προβλέπονται στην μεταρρύθμιση των 
διαρθρωτικών ταμείων. 

γ. Η καλή δημοσιονομική διαχείριση, η οποία περιλαμ¬ 
βάνει μεταξύ άλλων την τήρηση του κοινοτικού και εθνι¬ 
κού νομικού πλαισίου και αφορά ιδιαίτερα την δικαιολό- 
γηση και τη λογιστική καταγραφή των δαπανών, την τή¬ 
ρηση των φορολογικών νόμων και τη διαχείριση σύμφωνα 
με τις αρχές της οικονομίας, (της σχέσης κόστους - οφέ¬ 
λους) και της καλής δημοσιονομικής διαχείρισης. 

5. Οι έλεγχοι είτε είναι επιτόπιοι είτε πραγματοποιού¬ 
νται με την προσκόμιση από τον φορέα υλοποίησης στην 
αρμόδια υπηρεσία των απαραίτητων δικαιολογητικών 


εντός των χρονικών ορίων που τίθενται από τις ελεγκτικές 
αρχές. Μη έγκαιρη συμμόρφωση με τα ανωτέρω χρονικά 
όρια έχει σαν συνέπεια την μη επιλεξιμότητα των δαπα¬ 
νών. 

6. Οι ελεγχόμενοι φορείς υποχρεού,νται: 

α) Να παρέχουν κάθε δυνατή βοήθεια ^ ενημέρωση 
προς τους ελεγκτές υπαλήλους. 

β) Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για 3 
χρόνια μετά την τελευταία πληρωμή κάθε ενέργειας. 

Άρθρο 16 

ΧΡΟΝΟΣ ΥΛΟΠΟΙΗΣΗΣ ΕΝΕΡΓΕΙΩΝ ΚΑΤΑΡΤΙΣΗΣ 

Οι φορείς υλοποίησης έχουν τη δυνατότητα να υλοποιή¬ 
σουν τις εγκεκριμένες ενέργειες σε χρονικό διάστημα εν¬ 
νέα (9) μηνών από την ημερομηνία της έγκρισης. 

Άρθρο 17 

ΤΕΛΙΚΕΣ ΔΙΑΤΑΞΕΙΣ 

1. Η παρούσα Υπουργική Απόφαση ισχύει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Νοεμβρίου 1994 

Ο ΥΠΟΥΡΓΟΣ 

ΙΩΑΝΝΗΣ ΣΚΟΥΛΑΡΙΚΗΣ 
-♦- 

Αριθ. 115372 (2) 

Κριτήρια Πιστοποίησης Κέντρων Άτυπης Συνεχιζόμενης 
Επαγγελματικής Κατάρτισης. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 13 του Ν. 2150/93 «Εθνικό 
Ινστιτούτο Εργασίας και άλλες διατάξεις» (ΦΕΚ 98/Α). 

2. Τις διατάξεις του άρθρου 18 παρ. 3 και 4 του Ν. 
2224/94 «Ρύθμιση θεμάτων εργασίας, συνδικαλιστικών 
δικαιωμάτων κ.λπ.» (ΦΕΚ 112/Α). 

3. Τις διατάξεις του π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

4. Τις διατάξεις του Κανονισμού (ΕΟΚ) αριθμ. 2081/93 
του Συμβουλίου της 20.7.1993. 

5. Τις διατάξεις του Κανονισμού (ΕΟΚ) αριθμ. 2082/94 
του Συμβουλίου της 20.7.1993. 

6. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20.7.1993 «Διατάξεις Εφαρμογής 
του Κανονισμού (ΕΟΚ) αριθμ. 2052/88 όσον αφορά το 
Ευρωπαϊκό Κοινωνικό Ταμείο». 

7. Την απόφαση της Επιτροπής της Ε.Ε. με αριθμ. Ε(94) 
1716 της 13.7.1993 σχετικά με την κατάρτιση του Κ.Π.Σ. 
1994 - 1999 «Για την ανάπτυξη και τη διαρθρωτική προ¬ 
σαρμογή της Ελλάδας». 

8. Τις αποφάσεις της Επιτροπής της Ε.Ε. με αριθμ. 
0(94) 1421 και 0(94) 1420 της 29.7.1994, σχετικά με την 
έγκριση των Επιχειρησιακών Προγραμμάτων Συνεχιζόμε¬ 
νης Επαγγελματικής Κατάρτισης και Καταπολέμησης του 
Αποκλεισμού από την αγορά εργασίας αντίστοιχα, που 
εντάσσονται στο 2ο Κ.Π.Σ. 

9. Τις διατάξεις του άρθρου 27 του Ν. 2081/1992 
(154/Α) με το οποίο προστέθηκε άρθρο 29 Α στο Ν. 
1588/1985. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού προϋπολογι¬ 
σμού. 

11. Την κοινή απόφαση του Πρωθυπουργού και του 
Υπουργού Εργασίας αρ. 80170/26.7.1994 (ΦΕΚ 585/Β) 
«Ανάθεση αρμοδιοτήτων στον Υφυπουργό Εργασίας Γε¬ 
ώργιο Αδαμόπουλο», αποφασίζουμε: 

ΚΕΦΑΛΑΙΟ Α' 

ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΣΤΑΣΗΣ ΚΕΝΤΡΩΝ 
ΑΤΥΠΗΣ ΣΥΝΕΧΙΖΟΜΕΝΗΣ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ 

Αρθρο 1 

Σύσταση - Σκοποί 

1. Κέντρα Ατυπης Συνεχιζόμενης Επαγγελματικής Κα¬ 
τάρτισης (ΚΕΚ) που δραστηριοποιούνται στη διαβίου συ¬ 
νεχιζόμενη επαγγελματική κατάρτιση η οποία δεν εντάσ¬ 
σεται στη διαβαθμισμένη επαγγελματική κατάρτιση σύμ¬ 
φωνα με την ισχύουσα νομοθεσία για την εκπαίδευση, 
μπορούν να συσταθούν από φυσικά πρόσωπα.ή Νομικά 
πρόσωπα του Δημοσίου, Κοινωνικού ή Ιδιωτικού Τομέα. 

Απαγορεύεται η συμμετοχή φυσικού ή νομικού προσώ¬ 
που σε περισσότερα του ενός (1) ΚΕΚ. 

2. Τα ΚΕΚ πρέπει να διαθέτουν αυτοτελή νομική προ¬ 
σωπικότητα, οποιοσδήποτε μορφής του Αστικού Κώδικα ή 
του Εμπορικού Νόμου. 

Στο καταστατικό των ΚΕΚ πρέπει να καθορίζεται ως 
αποκλειστικός σκοπός η υλοποίηση προγραμμάτων συνε¬ 
χιζόμενης επαγγελματικής κατάρτισης ή και συναφείς, 
προς το αντικείμενο αυτό, δραστηριότητες (έρευνα - με¬ 
λέτη). 

3. Εξαιρούνται από την υποχρέωση σύστασης ΚΕΚ με 
αυτοτελή νομική προσωπικότητα: 

α) Οι ήδη θεσμοθετημένες δομές επαγγελματικής κα¬ 
τάρτισης, προκατάρτισης και επιμόρφωσης φορέων του 
Δημόσιου Τομέα, που λειτουργούν νόμιμα μέχρι σή¬ 
μερα. 

β) Οι ΔΕΚΟ, οι Τράπεζες του Δημόσιου τομέα και οι ιδι¬ 
ωτικές επιχειρήσεις που απασχολούν άνω των τριακοσίων 
(300) μισθωτών εφόσον υλοποιούν προγράμματα μόνο για 
τους δικούς τους εργαζόμενους. 

γ) Τα Κέντρα Επαγγελματικής Κατάρτισης του Κανονι¬ 
σμού (ΕΟΚ) 815/84 και του Λειτουργικού Προγράμματος 
«Βελτίωση Δομών Κατάρτισης» του 1ου Κοινοτικού Πλαι¬ 
σίου Στήριξης. 

δ) Κάθε ΑΕΙ ή ΤΕΙ δύναται να συστήσει ένα (1) Κέντρο 
συνεχιζόμενης επαγγελματικής κατάρτισης, στην Περιφέ¬ 
ρεια που ανήκει μετά από σχετική απόφαση του ανώτερου 
συλλογικού οργάνου Διοίκησής του. 

ε) Το ΚΕΚ της Νομαρχιακής Αυτοδιοίκησης. 

4. Τα Εργαστήρια Ελευθέρων Σπουδών, προκειμένου 
να πιστοποιηθούν ως ΚΕΚ, εκτός από τους όρους, τις 
προϋποθέσεις καθώς και τα γενικά και ειδικά κριτήρια που 
προβλέπονται στην απόφαση αυτή, πρέπει να πληρούν και 
τους παρακάτω όρους: 

α) Να έχουν ως αποκλειστικό σκοπό, με βάση το κατα¬ 
στατικό τους, την υλοποίηση προγραμμάτων άτυπης συ¬ 
νεχιζόμενης επαγγελματικής κατάρτισης. 

β) Να αποδεικνϋουν με βεβαίωση της αρμοδίας οικονο¬ 
μικής υπηρεσίας ότι δραστηριοποιούνται αποκλειστικά 
στην υλοποίηση προγραμμάτων άτυπης συνεχιζόμενης 


επαγγελματικής κατάρτισης και να έχουν δηλώσει δια¬ 
κοπή των άλλων δραστηριοτήτων τους που ασκούσαν 
προηγουμένως. 

γ) Να υποβάλλουν δήλωση του Ν. 1599/86 ότι χρησιμο¬ 
ποιούν την υφισταμένη κτιριακή και υλικοτεχνική υποδομή 
αποκλειστικά για την υλοποίηση προγραμμάτων άτυπης 
συνεχιζόμενης επαγγελματικής κατάρτισης, απαγορευμέ¬ 
νης της χρησιμοποίησής τους για άλλες, πλην των ανω¬ 
τέρω, εκπαιδευτικές δραστηριότητες. 

5. Τα Ιδιωτικά Ινστιτούτα Επαγγελματικής Κατάρτισης 
καθώς και οι ιδιωτικές τεχνικές και επαγγελματικές σχο¬ 
λές δεν έχουν δικαίωμα, με βάση το θεσμικό πλαίσιο που 
διέπει την ίδρυση, οργάνωση και λειτουργία τους (αντι- 
στοίχως Ν. 2009/92 και τις κατ’ εξουσιοδότηση αυτού εκ- 
δοθείσες υπουργικές αποφάσεις - Ν. 1566/85) να αποτε- 
λέσουν Κέντρα Ατυπης Συνεχιζόμενης Επαγγελματικής 
Κατάρτισης (ΚΕΚ). 

Αρθρο 2 

Διακρίσεις - Κατηγορίες ΚΕΚ 

Με στόχο τη διασφάλιση της ποιοτικής αναβάθμισης 
αφενός και την πληρέστερη εξυπηρέτηση των τοπικών 
αναγκών της συνεχιζόμενης επαγγελματικής κατάρτισης 
αφετέρου, τα ΚΕΚ διακρίνονται: 

1. Με κριτήριο την τοπική εμβέλεια: 

α) σε ΚΕΚ Εθνικής Εμβέλειας τα οποία δύνανται να υλο¬ 
ποιούν προγράμματα άτυπης συνεχιζόμενης επαγγελματι¬ 
κής κατάρτισης σε ολόκληρη την Επικράτεια. 

β) σε ΚΕΚ Περιφερειακής Εμβέλειας τα οποία δύνανται 
να υλοποιούν προγράμματα άτυπης συνεχιζόμενης επαγ¬ 
γελματικής κατάρτισης στη διοικητική Περιφέρεια που 
έχουν την έδρα τους. 

2. Με κριτήριο την εξειδίκευση: 

α) σε θεματικά ΚΕΚ. Τα θεματικά ΚΕΚ ορίζονται από 
την εξειδίκευσή τους στα θεματικά πεδία: 

αα) Διοίκηση - Πληροφορική 

ββ) Τεχνικές ειδικεύσεις που απαιτούνται στην παραγω¬ 
γική διαδικασία 

β) σε Κλαδικά ΚΕΚ που ορίζονται από τη διάρθρωση των 
κλάδων οικονομικής δραστηριότητας και τις ανάγκες τους 
σε συγκεκριμένες ειδικότητες. 

Αρθρο 3 

Κριτήρια ένταξης των ΚΕΚ στο σύστημα Πιστοποίησης 

1. Η πιστοποίηση της εκπαιδευτικής ικανότητας των 
ΚΕΚ χορηγείται από το Εθνικό Κέντρο Πιστοποίησης Δο¬ 
μών Συνεχιζόμενης Επαγγελματικής Κατάρτισης με βάση 
γενικά και ειδικά κριτήρια. 

2. Γενικά Κριτήρια: 

α) Η θεματική ή κλαδική εξειδίκευση που επιλέγεται 
από το ΚΕΚ. 

β) Οι προδιαγραφές της κτιριακής υποδομής και του κα¬ 
τάλληλου εξοπλισμού. 

γ) Το απαιτούμενο διδακτικό και διοικητικό προσω¬ 
πικό. 

δ) Η προγραμματική έγγραφη συμφωνία με επιχειρήσεις 
της έδρας των Κ.Ε.Κ. για την υλοποίηση του πρακτικού 
τμήματος της κατάρτισης. 

ε) Εμπειρία στην επαγγελματική εκπαίδευση. 

3. Τα Ειδικά Κριτήρια αφορούν τις ιδιαίτερες προϋποθέ¬ 
σεις που πρέπει να ληφθούν τα ΚΕΚ προκειμένου να τύ- 
χουν πιστοποίησης στην κατηγορία που έχουν επιλέξει 

σύμφωνα με τις διακρίσεις του άρθρου 2 της παρού¬ 
σας. 

ΚΕΦΑΛΑΙΟ Β’ 

ΚΡΙΤΗΡΙΑ ΠΙΣΤΟΠΟΙΗΣΗΣ ΚΕΚ ΕΘΝΙΚΗΣ ΕΜΒΕΛΕΙΑΣ 
Αρθρο 4 
Γενικά Κριτήρια 

1. ΕΞΕΙΔΙΚΕΥΣΗ 

1.1. Κάθε θεματικό ΚΕΚ Εθνικής εμβέλειας έχει τη δυ¬ 
νατότητα να υλοποιεί προγράμματα άτυπης συνεχιζόμε¬ 
νης επαγγελματικής κατάρτισης σε όλη την Επικράτεια για 
ειδικότητες που εντάσσονται σε ένα (1) από τα παρακάτω 
θεματικά πεδία 

θεματικό Πεδίο 1. ΔΙΟΙΚΗΣΗ - ΠΛΗΡΟΦΟΡΙΚΗ 
θεματικό Πεδίο 2. ΤΕΧΝΙΚΕΣ ΕΙΔΙΚΕΥΣΕΙΣ 

2α. Στον Πρωτογενή Τομέα 
2β. Στο Δευτερογενή Τομέα 
2γ. Στον Πολιτισμό - Αθλητισμό και 
τα Μέσα Μαζικής Επικοινωνίας 
2δ. Στο Περιβάλλον, τον Τουρισμό 
και τις λοιπές υπηρεσίες 

Όσα ΚΕΚ επιλέξουν το θεματικό Πεδίο Τεχνικών Ειδι¬ 
κεύσεων έχουν τη δυνατότητα επιλογής μέχρι δυο (2) επί 
μέρους κατηγοριών του πεδίου αυτού. 

Εξαιρούνται από την υποχρέωση επιλογής θεματικού 
πεδίου: 

α) Ο ΟΑΕΔ, η ΕΕΤΑΑ, το ΕΛΚΕΠΑ, το ΙΝΕ/ΓΣΕΕ και το 
«Ίδρυμα Αποκατάστασης ομογενών εξ Αλβανίας». 

β) Τα Κέντρα του Κανονισμού (ΕΟΚ) 815/84, του Λει¬ 
τουργικού Προγράμματος «Βελτίωση Δομών Κατάρτισης», 
καθώς και οι ΔΕΚΟ, οι Τράπεζες του Δημόσιου Τομέα και 
οι Ιδιωτικές Επιχειρήσεις άνω των 300 μισθωτών, που υλο¬ 
ποιούν προγράμματα μόνο για τους δικούς τους εργαζό¬ 
μενους στα αντικείμενα των δραστηριοτήτων των επιχει¬ 
ρήσεων αυτών. 

1.2. Κάθε Κλαδικό ΚΕΚ Εθνικής Εμβέλειας έχει τη δυ¬ 
νατότητα να υλοποιεί εκπαιδευτικά προγράμματα σε όλη 
την επικράτεια σύμφωνα με τις ανάγκες του κλάδου και 
ανεξάρτητα από θεματικά πεδία. 

2. ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

2.1. Το διδακτικό προσωπικό για το θεματικό πεδίο 
«Διοίκηση - Πληροφορική» πρέπει να διαθέτει τα παρα¬ 
κάτω προσόντα: 

Α. Για τη θεωρητική εκπαίδευση: 
α) Να είναι κάτοχοι τουλάχιστον πτυχίου Τριτοβάθμιας 
Εκπαίδευσης και να έχουν πέραν της εκπαιδευτικής και 
επαγγελματική εμπειρία τριών (3) τουλάχιστον ετών μετά 
το πέρας των σπουδών τους σε αντικείμενο συναφές με 
το θέμα που διδάσκουν. Σε ποσοστά μέχρι 50% των ωρών 
διδασκαλίας της θεωρητικής εκπαίδευσης μπορούν τα 
Κέντρα να χρησιμοποιούν εκπαιδευτές που δεν διαθέτουν 
επαγγελματική εμπειρία και είναι κάτοχοι πτυχίου Τριτο¬ 
βάθμιας Εκπαίδευσης. Το αντικείμενο διδασκαλίας πρέ¬ 
πει να είναι συναφές με το αντικείμενο των σπουδών τους. 

β) Η γνώση μιας ξένης γλώσσας των Χωρών - μελών της 
Ευρωπαϊκής Ένωσης αποτελεί κριτήριο που συνεκτιμά- 
ται. 

Β. Για την πρακτική εκπαίδευση 
α) Ο υπεύθυνος πρακτικής εκπαίδευσης του ΚΕΚ πρέ¬ 
πει να είναι κάτοχος πτυχίου Τριτοβάθμιας Εκπαίδευσης 
και να έχει, πέραν της εκπαιδευτικής και επαγγελματική 


εμπειρία πέντε (5) τουλάχιστον ετών μετά το πέρας των 
σπουδών του σε αντικείμενο συναφές με το θέμα που δι¬ 
δάσκει. 

β) Οι εκπαιδευτές πρακτικής εκπαίδευσης πρέπει να 
έχουν, πέραν της εκπαιδευτικής και επαγγελματική 
εμπειρία πέντε (5) τουλάχιστον ετών στο αντικείμενο που 
διδάσκουν. Η ύπαρξη τίτλων σπουδών είναι επιθυμητή. 

2.2. Το διδακτικό προσωπικό για το θεματικό πεδίο «Τε¬ 
χνικές Ειδικεύσεις» πρέπει να διαθέτει τα παρακάτω προ¬ 
σόντα: 

Α. Γ ια την θεωρητική εκπαίδευση 
α) Να είναι κάτοχοι τουλάχιστον πτυχίου Τριτοβάθμιας 
Εκπαίδευσης και να έχουν πέραν της εκπαιδευτικής και 
επαγγελματική εμπειρία τριών (3) τουλάχιστον ετών μετά 
το πέρας των σπουδών τους σε αντικείμενο συναφές με 
το θέμα που διδάσκουν. Σε ποσοστό μέχρι 50% των ωρών 
διδασκαλίας της θεωρητικής εκπαίδευσης μπορούν τα 
Κέντρα να χρησιμοποιούν εκπαιδευτές που δεν διαθέτουν 
επαγγελματική εμπειρία και είναι κάτοχοι πτυχίου Τριτο¬ 
βάθμιας Εκπαίδευσης. Το αντικείμενο διδασκαλίας πρέ¬ 
πει να είναι συναφές με το αντικείμενο των σπουδών τους. 

β) Η γνώση μιας ξένης γλώσσας των Χωρών - μελών της 
Ευρωπαϊκής Ένωσης αποτελεί κριτήριο που συνεκτιμά- 
ται. 

Β. Γ ια την πρακτική εκπαίδευση 
α) Ο υπεύθυνος πρακτικής εκπαίδευσης πρέπει να είναι 
κάτοχος πτυχίου Τριτοβάθμιας Εκπαίδευσης και να έχει 
πέραν της εκπαιδευτικής και επαγγελματική εμπειρία 
τριών (3) τουλάχιστον ετών μετά το πέρας των σπουδών 
του σε αντικείμενο συναφές με το θέμα που διδάσκει. 

Εφόσον δεν υπάρχει, αποδεδειγμένα, άτομο με τα προ¬ 
σόντα αυτά σε αντικείμενο αντίστοιχο με τις ειδικότητες 
που έχουν επιλεγεί από το ΚΕΚ, ο υπεύθυνος πρακτικής 
άσκησης μπορεί να διαθέτει τα παρακάτω προσόντα: 

α) Να έχει αποφοιτήσει από Γενικό ή Τεχνικό Λύκειο ή 
Τεχνική Επαγγελματική Σχολή του Υπουργείου Παιδείας ή 
Σχολή Μαθητείας του ΟΑΕΔ ή ισότιμη Σχολή της ημεδα¬ 
πής, αλλοδαπής και να διαθέτει 4 (τέσσερα) έτη επαγγελ¬ 
ματικής εμπειρίας μετά το πέρας των σπουδών του σε 
αντικείμενο συναφές με το θέμα που διδάσκει. 

β) Να έχει τελειώσει την θετή υποχρεωτική εκπαίδευση 
(Γυμνάσιο) και να διαθέτει 6 (έξι) έτη τουλάχιστον επαγ¬ 
γελματικής εμπειρίας μετά το πέρας των σπουδών του σε 
αντικείμενο συναφές με το θέμα που διδάσκει. 

γ) Οι εκπαιδευτές πρακτικής εκπαίδευσης πρέπει να 
έχουν επαγγελματική εμπειρία (8) τουλάχιστον ετών στο 
αντικείμενο που διδάσκουν. Η ύπαρξη τίτλων Σπουδών εί¬ 
ναι επιθυμητή. 

2.3. Στις περιπτώσεις που απαιτείται πτυχίο τριτοβάθ¬ 
μιας εκπαίδευσης, γίνεται δεκτός και κάθε άλλος τίτλος 
σπουδών εφόσον κατά τον χρόνο εκδόσεώς του δεν λει¬ 
τουργούσαν ή δεν λειτουργούν Σχολές ΑΕΙ στην αντί¬ 
στοιχη ειδικότητα. 

2.4. Στις περιπτώσεις που απαιτείται επαγγελματική 
εμπειρία νοείται η αποκτηθείσα από σχέση εξαρτημένης 
εργασίας δημοσίου δικαίου ή ιδιωτικού δικαίου αορίστου ή 
ορισμένου χρόνου ή από σύμβαση εκτελέσεως ορισμένου 
έργου ή από παροχή ανεξάρτητων υπηρεσιών ή από σχέση 
έμμισθης εντολής. Η επαγγελματική εμπειρία που απο¬ 
κτήθηκε από σύμβαση εκτελέσεως ορισμένου έργου ή 
από παροχή ανεξαρτήτων υπηρεσιών ή από σχέση έμμι¬ 
σθης εντολής πρέπει να είναι συνεχής. 

2.5. Σε κάθε περίπτωση, οι εκπαιδευτές που χρησιμο¬ 
ποιούν τα ΚΕΚ (ή οι φορείς της παρ. 1 εδάφιο 1.1. στοι¬ 
χεία α' & β' του παρόντος άρθορυ), δεν επιτρέπεται να δια¬ 
θέτουν προσόπντα χαμηλοτέρου επιπέδου από εκείνο 
των εκπαιδευομένων. 

2.6. Οι ΔΕΚΟ, οι Τράπεζες του Δημόσιου τομέα και οι 
ιδιωτικές επιχειρήσεις άνω των 300 μισθωτών που υλο¬ 
ποιούν προγράμματα επαγγελματικής κατάρτισης για το 
προσωπικό τους δεν μπορούν να χρησιμοποιούν ως εκπαι¬ 
δευτές στελέχη τους σε ποσοστό μεγαλύτερο του 30% 
του συνολικού αριθμού των εκπαιδευτικών ωρών κάθε 
προγράμματος, αν πρόκειται για ΔΕΚΟ ή Τράπεζες του 
Δημόσιου τομέα και του 50% αν πρόκειται για ιδιωτικές 
επιχειρήσεις. 

3. ΕΚΠΑΙΔΕΥΣΗ ΕΚΠΑΙΔΕΥΤΩΝ 

Οι εκπαιδευτές των εδαφίων 2-1 & 2.2 της παρ. 2 του 
άρθρου αυτού απαιτείται να έχουν παρακολουθήσει προ¬ 
γράμματα εκπαίδευσης εκπαιδευτών. 

Εξαιρούνται οι εκπαιδευτές μέλη ΑΕΙ-ΤΕΙ και οι απόφοι¬ 
τοι ΣΕΛΕΤΕ. 

4. ΕΞΟΠΛΙΣΜΟΣ 

4.1. Τα ΚΕΚ πρέπει να διαθέτουν τουλάχιστον τον πα¬ 
ρακάτω εξοπλισμό: 

α) Σύστημα θέρμανσης και εξαερισμού του χώρου 
β) Επιδιασκόπιο 
γ) Πίνακα 

δ) Οθόνη Προβολής 
ε) Φωτοαντιγραφικό Μηχάνημα 
στ) ΜοπιΙογ 
ζ) νίάθο 

η) Τραπέζια - Καθίσματα 

4.2. Τα ΚΕΚ με εξειδίκευση στο θεματικό πεδίο «Διοίκηση 
- Πληροφορική» πρέπει να διαθέτουν επί πλέον: 
α) Δέκα (10) Η/Υ 

Κατά την υλοποίηση προγραμμάτων πληροφορικής 
πρέπει να εξασφαλίζεται ένας (1) Η/Υ ανά δύο (2) εκπαι- 
δευομένους. 

β) Εκτυπωτές (1 ανά Αίθουσα Διδασκαλίας) 

4.3. Τα ΚΕΚ των Τεχνικών ειδικεύσεων, εκτός από τον 
εξοπλισμό του εδάφιου 4.1. πρέπει να διαθέτουν και τον 
κατάλληλο κατά ειδικότητα εξοπλισμό. 

5. ΚΤΙΡΙΑΚΗ ΥΠΟΔΟΜΗ 

5.1.0 ελάχιστος συνολικός χώρος του ΚΕΚ Εθνικής Εμ¬ 
βέλειας πρέπει να είναι 700 τ.μ., στα οποία δε συμπερι- 
λαμβάνονται οι υπαίθριοι και οι βοηθητικοί χώροι (όπως 
αποθηκευτικοί χώροι, ο χώρος του λεβητοστασίου και ο 
χώρος του ανελκυστήρα). 

Ο ανωτέρω συνολικός χώρος πρέπει να κατανέμεται σε: 
α) Έδρα: 400 τ.μ. 
β) 2 Παραρτήματα: 150 τ.μ. έκαστο 
Η Έδρα του ΚΕΚ μπορεί να στεγάζεται σε ενιαίο χώρο 
(κτίριο) ή και σε περισσότερα του ενός κτίρια με ελάχιστο 
εμβαδόν 150 τ.μ. το κάθε ένα. 

5.2. Η ελάχιστη επιφάνεια χώρου του αιθουσών διδα¬ 
σκαλίας πρέπει να είναι 1,5 τ.μ. ανά καταρτιζόμενο ενώ η 
ελάχιστη επιφάνεια χώρου διαλειμμάτων (εκτόνωσης) 
πρέπει να είναι 0,8 τ.μ. ανά καταρτιζόμενο. 

5.3. Το ΚΕΚ, ανά κτίριο πρέπει να διαθέτει τουλάχιστον 
μία (1) τουαλέτα ανδρών και μία (1) τουαλέτα γυναικών. 

5.4. Δεν επιτρέπεται να χρησιμοποιούνται για αίθουσες 
διδασκαλίας, υπόγειοι χώροι. Επιτρέπεται η χρήση των 
υπογείων για χώρους εργαστηρίων, με την προϋπόθεση 


ότι αυτοί διαθέτουν τον απαραίτητο τεχνικό φωτισμό και 
εξαερισμό. 

Η συμμόρφωση με τις προδιαγραφές αυτές διαπι¬ 
στώνεται από τους Τεχνικούς Επιθεωρητές των τοπικών 
υπηρεσιών του Υπουργείου Εργασίας. 

5.5. Όπου αναφέρονται διαστάσεις σε σχέση με αριθμό . 
καταρτιζόμενων νοείται ο αριθμός των ταυτοχρόνως κα- 
ταρτιζομένων (ανά βάρδια). 

5.6. Οι ΔΕΚΟ, οι Τράπεζες και οι Ιδιωτικές Επιχειρήσεις 
άνω των 300 μισθωτών που υλοποιούν προγράμματα μόνο 
για τους εργαζόμενους σ’ αυτές, απαλλάσσονται από την 
υποχρέωση του εδαφ. 5.1 

6. ΕΚΠΑΙΔΕΥΤΙΚΗ ΕΜΠΕΙΡΙΑ 

6.1. Τα ΚΕΚ Εθνικής Εμβέλειας πρέπει να διαθέτουν 
αποδεδειγμένη προηγούμενη εκπαιδευτική εμπειρία του¬ 
λάχιστον τριών (3) ετών. 

Την εκπαιδευτική εμπειρία αρκεί να διαθέτουν ο Διευ¬ 
θυντής Σπουδών ή ο Διευθυντής του ΚΕΚ. 

6.2. Εξαίρεση από το κριτήριο της εκπαιδευτικής εμπει¬ 
ρίας έχουν τα Κέντρα του Κανονισμού (ΕΟΚ) 815/84, του 
Λειτουργικού Προγράμματος «Βελτίωση Δομών Κατάρτι¬ 
σης», τα Κέντρα της Νομαρχιακής Αυτοδιοίκησης, οι ήδη 
θεσμοθετημένες δομές κατάρτισης, προκατάρτισης και 
επιμόρφωσης του Δημοσίου Τομέα, τα ΑΕΙ-ΤΕΙ, καθώς και 
οι ΔΕΚΟ, οι Τράπεζες του Δημόσιου τομέα και οι ιδιωτικές 
επιχειρήσεις άνω των 300 μισθωτών που υλοποιούν προ¬ 
γράμματα για το προσωπικό τους για τους εκπαιδευτές 
που προέρχονται από αυτό. 

7. ΔΙΟΙΚΗΤΙΚΟ ΠΡΟΣΩΠΙΚΟ 

7.1. Τα ΚΕΚ Εθνικής Εμβέλειας πρέπει να απασχολούν 
τουλάχιστον πέντε (5) άτομα διοικητικό προσωπικό με 
σύμβαση εργασίας αορίστου ή ορισμένου χρόνου, στο 
οποίο δεν συμπεριλαμβάνεται ο Διευθυντής Εκπαίδευ¬ 
σης. 

7.2. Ο Διευθυντής Εκπαίδευσης (Σπουδών) πρέπει να 
διαθέτει τουλάχιστον τα προσόντα της παραγράφου 2, 
εδάφιο 2.1. Α, να έχει εμπειρία στο σχεδίασμά, την οργά¬ 
νωση και εκτέλεση εκπαιδευτικών προγραμμάτων και να 
απασχολείται με σχέση εργασίας αορίστου ή ορισμένου 
χρόνου, ή να είναι μέτοχος στο ΚΕΚ. 

7.3. Οι ΔΕΚΟ, οι ήδη θεσμοθετημένες δομές κατάρτι¬ 
σης του Δημοσίου, οι Τράπεζες του Δημόσιου τομέα, οι 
Ιδιωτικές Επιχειρήσεις άνω των 300 μισθωτών, τα Κέντρα 
του Κανονισμού (ΕΟΚ) 815/84, καθώς και τα Κέντρα του 
Λειτουργικού Προγράμματος Βελτίωση Δομών Κατάρτι¬ 
σης, θα πρέπει να διαθέτουν τουλάχιστον ένα (1) τμήμα 
εκπαίδευσης με πέντε (5) άτομα διοικητικό προσωπικό. 

8. ΟΡΓΑΝΩΣΗ - ΣΥΝΕΡΓΑΣΙΕΣ 

8.1. Τα Κ.Ε.Κ. πρέπει να διατηρούν πλήρες μηχανογρα¬ 
φημένο σύστημα διαχείρισης, σύμφωνα με τις προδιαγρα¬ 
φές που θα ορισθούν με απόφαση του Υπουργού Εργα¬ 
σίας. 

Τα Κ.Ε.Κ. οφείλουν να υποβάλλουν, εκτός των άλλων 
δικαιολογητικών και υπεύθυνη δήλωση του Ν. 1599/86 
περί αποδοχής της σύνδεσής τους με το μηχανογραφη¬ 
μένο σύστημα διαχείρισης του Υπουργείου Εργασίας. 

Ο Διευθυντής Εκπαίδευσης (Σπουδών) είναι υπεύθυνος 
για την παροχή όλων των στοιχείων που σχετίζονται με τη 
δραστηριότητα του Κ.Ε.Κ. στις αρμόδιες ελεγκτικές αρ¬ 
χές. Η μη παροχή των αιτούμενων στοιχείων επιφέρει την 
ανάκληση της πιστοποίησης του Κ.Ε.Κ. 

8.2. Τα Κ.Ε.Κ. οφείλουν να αποδεικνϋουν τη σύνεργα- 

^ ι.;ιε επιχειρήσεις του Δημοσίου ή Ιδιωτικού Τομέα 
της ϋ..,. ας τους, για την υλοποίηση, εφόσον απαιτείται, 
του πρακτικού τμήματος της επαγγελματικής κατάρτισης, 
με προγραμματική έγγραφη συμφωνία. 

9. ΤΥΠΙΚΑ ΣΤΟΙΧΕΙΑ ΣΥΣΤΑΣΗΣ, ΟΡΓΑΝΩΣΗΣ & ΛΕΙ¬ 
ΤΟΥΡΓΙΑΣ Κ.Ε.Κ. 

9.1. Νομικές, Φορολογικές και Ασφαλιστικές υποχρεώ¬ 
σεις 

α) Καταστατικό νομικής σύστασης του Κ.Ε.Κ. (επικυρω¬ 
μένο αντίγραφο καταστατικού και δημοσίευσή του στο 
ΦΕΚ ή βεβαίωση νόμιμης καταχώρησής του), 
β) Βεβαίωση φορολογικής ενημερότητας, 
γ) Βεβαίωση ασφαλιστικής ενημερότητας. 

9.2. Δικαιολογητικά υλικοτεχνικής υποδομής. 

α) Υπεύθυνη δήλωση του Ν. 1599/86 υπογεγραμμένη 
από το Δ/ντή του Κ.Ε.Κ. στην οποία περιγράφεται αναλυ¬ 
τικά ο εξοπλισμός. 

β) Παραστατικά (πρωτότυπα ή αρμοδίως επικυρωμένα) 
αγοράς ή απόκτησης με οποιοδήποτε τρόπο του εξοπλι¬ 
σμού. 

9.3. Δικαιολογητικά κτιριακών εγκαταστάσεων. 

α) Αρχιτεκτονικά σχέδια κατόψεων και τομών του κτι¬ 
ρίου ή κτιρίων σε κλίμακα 1:50 σε δύο αντίγραφα, θεωρη¬ 
μένα από μηχανικό. Στα σχέδια θα είναι χαρακτηρισμένοι 
όλοι οι χώροι του κτιρίου. (Αίθουσες Διδασκαλίας, χώροι 
Διαλείμματος, Γραφεία, Εργαστήρια, Τουαλέτες, Αποθη¬ 
κευτικοί χώροι κλπ.) και θα αναγράφονται οι πλήρεις δια¬ 
στάσεις και το εμβαδόν των χώρων καθώς και η συνολική 
επιφάνεια κάτοψης. 

β) Δήλωση στατικής επάρκειας του κτιρίου για τη χρήση 
του ως Εκπαιδευτικό Κέντρο υπογεγραμμένη από δύο πο¬ 
λιτικούς μηχανικούς ή αρχιτέκτονες. 

γ) Βεβαίωση πυρασφάλειας του κτιρίου ή των κτιρίων 
από την πυροσβεστική υπηρεσία. 

Εάν κατά την υποβολή των δικαιολογητικών δεν έχει 
ολοκληρωθεί η διαδικασία εκδόσεως βεβαίωσης πυρα¬ 
σφάλειας, υποβάλλεται επικυρωμένο αντίγραφο της αίτη¬ 
σης του ί ΕΚ γ ; ην Πυροσβεστική Υπηρεσία και υπεύ¬ 
θυνη δήλωση ότι θα προσ>·" ί^ . τη βεβαίωση αυτή μόλις 
εκδοθεί. 

δ) Μισθωτήριο συμβόλαιο, εάν πρόκειται για ενοικιαζό¬ 
μενο κτίριο, θεωρημένο από την αρμόδια ΔΟΥ. 

ε) Συμβόλαιο, εάν πρόκειται για ιδιόκτητο κτίριο, θεω¬ 
ρημένο από Συμβολαιογράφο και την αρμόδια ΔΟΥ. 

9.4. Αποδεικτικά στοιχεία εκπαιδευτικής και επαγγελ¬ 
ματικής εμπειρίας. 

Η προβλεπόμενη εκπαιδευτι ι επαγγελματική εμπει¬ 
ρία, όπου αναφέρεται στην απόφαση αυτή, περιγράφεται 
αναλυτικά σε Υπεύθυνη Δήλωση του Ν. 1599/86, την 
οποία υποβάλλουν οι ενδιαφερόμενοι, συνοδευόμενη από 
τα παρακάτω δικαιολογητικά. 

α) Βεβαιώσεις ή άλλα αποδεικτικά στοιχεία του κύριου 
Φορέα ασφαλιστικής κάλυψης (μισθολογικές καταστά¬ 
σεις ΙΚΑ ή άλλων Ασφαλιστικών Ταμείων). 

β) Βεβαιώσεις ή άλλα αποδεικτικά στοιχεία φορολογι¬ 
κού χαρακτήρα (π.χ. Απόδειξη - Τιμολόγιο παροχής Υπη¬ 
ρεσιών, βεβαιώσεις Δημοσίων Υπηρεσιών κλπ.). 

γ) Πιστοποιητικά προϋπηρεσίας θεωρημένα από την 
Επιθεώρηση Εργασίας, βεβαιώσεις εκπαιδευτικών φο¬ 
ρέων ή φορέων επαγγελματικής κατάρτισης αρμοδίως θε¬ 
ωρημένες. 

δ) Έγγραφα Επιχειρήσεων (π.χ. Μισθολογικές Κατα¬ 


στάσεις, καταστάσεις Προσωπικού κλπ.). 

ε) Οποιαδήποτε Επίσημα Έγγραφα από τα οποία προ¬ 
κύπτει η εκπαιδευτική ή επαγγελματική εμπειρία των 
Κ.Ε.Κ. ή των εκπαιδευτών ή του Δ/ντή Σπουδών ή του Δ/ 
ντή του Κ.Ε.Κ. 

9.5. Όλες τις υπεύθυνες δηλώσεις που αναφέρονται 
στην παρούσα. 

Αρθρο 5 
Ειδικά Κριτήρια 

1. Κλαδικά Κ.Ε.Κ., μπορούν να συνιστούν οι αντιπροσω¬ 
πευτικές οργανώσεις εργοδοτών και εργαζομένων του 
συγκεκριμένου κλάδου μεμονωμένα ή σε συνεργασία. 

Σε περίπτωση συνεργασίας μεταξύ των αντιπροσωπευ¬ 
τικών συνδικαλιστικών οργανώσεων εργοδοτών και εργα¬ 
ζομένων, το κλαδικό Κ.Ε.Κ. ιδρύεται με διμερή έγγραφη 
συμφωνία, πενταετούς τουλάχιστον ισχύος. 

2. Με απόφαση του Υπουργού Εργασίας θα καθορι- 
σθούν τα κριτήρια και οι ειδικές προδιαγραφές των Κέ¬ 
ντρων Άτυπης Συνεχιζόμενης Επαγγελματικής Κατάρτι¬ 
σης για την υλοποίηση ενεργειών άτυπης συνεχιζόμενης 
επαγγελματικής κατάρτισης που εντάσσονται στο Επιχει¬ 
ρησιακό Πρόγραμμα του Κοινωνικού Αποκλεισμού από 
την αγορά εργασίας. 

3. Τα Κ.Ε.Κ. Εθνικής Εμβέλειας πρέπει να διαθέτουν 
μόνιμες υποδομές (ιδιόκτητες ή ενοικιαζόμενες) σε τρεις 
(3) Διοικητικές Περιφέρειες της χώρας (Μία έδρα και 2 
παραρτήματα). 

4. Τα Κέντρα είναι υποχρεωμένα να συνεργάζονται και 
να παρέχουν πληροφορίες τόσο με το Υπουργείο Εργα¬ 
σίας όσο και με τα άλλα Κέντρα που ανήκουν στο Δίκτυο 
που θα δημιουργηθεί (παράγραφος 8, εδάφιο 8.1. άρθρου 
4). 

5. Όλα τα Κ.Ε.Κ. έχουν υποχρέωση να τηρούν τον Κώ¬ 
δικα Δεοντολογίας που θα καταρτισθεί από κοινού από τα 
Υπουργεία Εργασίας και Εθνικής Παιδείας & θρησκευμά¬ 
των σχετικά με την οργάνωση και λειτουργία τους καθώς 
και να προσαρμόζουν τις υπηρεσίες που παρέχουν στις 
σύγχρονες μεθόδους επαγγελματικής κατάρτισης. 

Μέχρι την έκδοση του Κώδικα Δεοντολογίας, τα Κ.Ε.Κ. 
θα καταρτίσουν εσωτερικούς Κώδικες Δεοντολογίας για 
την διασφάλιση της ποιότητας του εκπαιδευτικού έργου 
και τα δικαιώματα και τις υποχρεώσεις της διοίκησης των 
Κ.Ε.Κ., των εκπαιδευτών και των εκπαιδευομένων. 

6. Τα Κ.Ε.Κ. πρέπει να έχουν την δυνατότητα και την 
ευελιξία (Διοικητική - Οικονομική Διαχείριση) μετακίνησης 
των Εκπαιδευτικών τους Δομών σε περιοχές που δεν δια¬ 
θέτουν πάγιες εκπαιδευτικές δομές και υπάρχει ανάγκη 
για υλοποίηση ενεργειών Άτυπης Συνεχιζόμενης Επαγ¬ 
γελματικής Κατάρτισης. Στην περίπτωση αυτή η ενοικίαση 
χώρων είναι επιλέξιμη δαπάνη σε ποσοστό 100%. 

7. Ένα Κέντρο Κατάρτισης για να χαρακτηρισθεί Εθνι¬ 
κής Εμβέλειας πέραν των ανωτέρω κριτηρίων πρέπει να 
έχει σύνδεση με τους μηχανισμούς ανίχνευσης της αγο¬ 
ράς εργασίας ει δυνατόν θεσμοθετημένους (ΠΙΕΚΑ) και 
να δύναται να πραγματοποιεί έρευνες, αναγκών εκπαί¬ 
δευσης και αναγκών σε ειδικότητες στην αγορά εργασίας. 
Το Κ.Ε.Κ. Εθνικής Εμβέλειας πρέπει να δύναται, επίσης 

να αναπτύξει δομές και μηχανισμούς σχεδιασμοϋ και προ¬ 
γραμματισμού ενεργειών κατάρτισης. 

ΚΕΦΑΛΑΙΟ Γ’ 

ΚΡΙΤΗΡΙΑ ΠΙΣΤΟΠΟΙΗΣΗΣ ΚΕΚ 
ΠΕΡΙΦΕΡΕΙΑΚΗΣ ΕΜΒΕΛΕΙΑΣ 

Αρθρο 6 
Γενικά Κριτήρια 

1. ΕΞΕΙΔΙΚΕΥΣΗ 

1.1. Κάθε θεματικό Κ.Ε.Κ. Περιφερειακής Εμβέλειας 
έχει την δυνατότητα να υλοποιεί προγράμματα άτυπης συ¬ 
νεχιζόμενης επαγγελματικής κατάρτισης αποκλειστικά 
και μόνο στη Διοικητική Περιφέρεια που ανήκει, για ειδι¬ 
κότητες που εντάσσονται σ’ ένα από τα δύο θεματικά πε¬ 
δία: 

θεματικό Πεδίο 1: ΔΙΟΙΚΗΣΗ - ΠΛΗΡΟΦΟΡΙΚΗ. 

θεματικό Πεδίο 2: ΤΕΧΝΙΚΕΣ ΕΙΔΙΚΕΥΣΕΙΣ. 

2α. Στον Πρωτογενή Τομέα. 

2β. Στον δευτερογενή Τομέα. 

2γ. Στον Πολιτισμό - Αθλητισμό και τα Μέσα Μαζικής 
Επικοινωνίας. 

2δ. Στο Περιβάλλον, Τουρισμό και τις λοιπές Υπηρε¬ 
σίες. 

Όσα Κ.Ε.Κ. Περιφερειακής Εμβέλειας επιλέξουν το 
θεματικό Πεδίο Τεχνικών Ειδικεύσεων έχουν την δυνατό¬ 
τητα επιλογής μέχρι δύο (2) επί μέρους κατηγοριών του 
πεδίου αυτού. Εξαιρούνται από την υποχρέωση επιλογής 
θεματικού Πεδίου: 

α) Τα ΑΕΙ-ΤΕΙ έχουν την δυνατότητα να επιλέξουν θε¬ 
ματικά Πεδία που εμπίπτουν στο γνωστικό αντικείμενο 
της διδασκαλίας τους και περιέχονται στα σχετικά προ¬ 
γράμματα σπουδών τους, με απόφαση του ανώτερου συλ¬ 
λογικού οργάνου διοίκησής τους. 

β) Το ΚΕΚ της Νομαρχιακής Αυτοδιοίκησης. 

1ι2. Κάθε Κλαδικό Κ.Ε.Κ. Περιφερειακής Εμβέλειας 
έχει την δυνατότητα να υλοποιεί εκπαιδευτικά προγράμ¬ 
ματα σύμφωνα με τις ανάγκες του κλάδου και ανεξάρτητα 
από θεματικά πεδία. 

2. ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

2.1. Το διδακτικό προσωπικό πρέπει να διαθέτει τα 
προσόντα της παραγράφου 2 εδάφια 2.1. και 2.2 του άρ¬ 
θρου 4 της απόφασης αυτής. 

2.2. Τα εδάφια 2.3, 2.4 και 2.5 και 2.6 της παραγράφου 
2 του άρθρου 4 εφαρμόζονται αναλόγως. 

3. ΚΤΙΡΙΑΚΗ ΥΠΟΔΟΜΗ 

3.1. Ο ελάχιστος συνολικός χώρος του Κ.Ε.Κ. Περιφε¬ 
ρειακής Εμβέλειας πρέπει να είναι 120 τ.μ., στα οποία δεν 
συμπεριλαμβάνονται οι υπαίθριοι και οι βοηθητικοί χώροι 
(όπως αποθηκευτικοί χώροι, ο χώρος του λεβητοστασίου 
και ο χώρος του ανελκυστήρα). 

Κατ’ εξαίρεση για τα πολεοδομικά συγκροτήματα Αθη¬ 
νών - Πειραιώς και Θεσσαλονίκης ο συνολικός χώρος του 
Κ.Ε.Κ. πρέπει να είναι 250 τ.μ. Τα ανωτέρω τετραγωνικά 
μέτρα αναφέρονται σε ενιαίο χώρο (κτίριο). 

3.2. Η ελάχιστη επιφάνεια χώρου των αιθουσών διδα¬ 
σκαλίας πρέπει να είναι 1,5 τ.μ. ανά καταρτιζόμενο ενώ 
και η ελάχιστη επιφάνεια χώρου διαλειμμάτων (εκτόνω¬ 
σης) πρέπει να είναι 0,8 τ.μ. ανά καταρτιζόμενο. 


3.3. Το Κ.Ε.Κ. πρέπει να διαθέτει τουλάχιστον μία Π) 
τουαλέτα ανδρών και μία (1) τουαλέτα γυναικών. 

3.4. Δεν επιτρέπεται να χρησιμοποιούνται για αίθουσες 
διδασκαλίας υπόγειοι χώροι. Επιτρέπεται η χρήση υπο¬ 
γείων για χώρους εργαστηρίων, με την προϋπόθεση ότι 
αυτοί διαθέτουν τον απαραίτητο τεχ. ,.,σ φωτισμό και εξα- 
ερισμό. 

Η συμμόρφωση με τις προδιαγραφές αυτές διαπιστώνε¬ 
ται από τους Τεχνικούς Επιθεωρητές των τοπικών Υπηρε¬ 
σιών του Υπουργείου Εργασίας. 

3.5. Όπου αναφέρονται διαστάσεις σε σχέση με αριθμό 
καταρτιζομένων νοείται ο αριθμός των ταυτοχρόνως κα- 
ταρτιζομένων (ανά βάρδια). 

4. ΔΙΟΙΚΗΤΙΚΟ ΠΡΟΣΩΠΙΚΟ 

4.1. Τα Κ.Ε.Κ. Περιφερειακής Εμβέλειας πρέπει να 
απασχολούν τουλάχιστον ένα (1) άτομο διοικητικό προσω¬ 
πικό με σύμβαση εργασίας αορίστου χρόνου ή ορισμένου 
χρόνου στο οποίο δεν συμπεριλαμβάνεται ο Δ/ντής Εκπαί¬ 
δευσης. 

Κατ' εξαίρεση για τα πολεοδομικά συγκροτήματα Αθη¬ 
νών - Πειραιά και Θεσσαλονίκης το διοικητικό προσωπικό 
πρέπει να είναι τρία (3) άτομα, στο οποίο δεν συμπεριλαμ- 
βάνεται ο Δ/ντής Εκπαίδευσης. 

Κατ' εξαίρεση για τα πολεοδομικά συγκροτήματα Αθη¬ 
νών - Πειραιά και Θεσσαλονίκης το διοικητικό προσωπικό 
πρέπει να είναι τρία (3) άτομα, στο οποίο δεν συμπεριλαμ- 
βάνεται ο Διευθυντής Εκπαίδευσης. 

4.2. Ο Διευθυντής Εκπαίδευσης (Σπουδών) πρέπει να 
διαθέτει τουλάχιστον τα προσόντα της παραγράφου 2 
εδάφιο 2.1 Α του άρθρου 4 της παρούσας, να έχει εμπει¬ 
ρία στον σχεδίασμά, την οργάνωση και εκτέλεση εκπαι¬ 
δευτικών προγραμμάτων και να απασχολείται με σχέση 
εργασίας ορισμένου ή αορίστου χρόνου, ή να είναι μέτο¬ 
χος στο Κέντρο Κατάρτισης. 

5. ΛΟΙΠΑ ΚΡΙΤΗΡΙΑ 

Οι παράγραφοι 3, 4, 6,8 και 9 του άρθρου 4 ισχύουν και 
για τα ΚΕΚ Περιφερειακής Εμβέλειας. 

Αρθρο 7 
Ειδικά Κριτήρια 

1. Κλαδικά ΚΕΚ, μπορούν να συνιστούν οι αντιπροσω¬ 
πευτικές οργανώσεις εργοδοτών και εργαζομένων του 
συγκεκριμένου κλάδου μεμονωμένα ή σε συνεργασία. 

Σε περίπτωση συνεργασίας μεταξύ των αντιπροσωπευ¬ 
τικών συνδικαλιστικών οργανώσεων εργοδοτών και εργα¬ 
ζομένων, το κλαδικό ΚΕΚ ιδρύεται με διμερή έγγραφη 
συμφωνία, πενταετούς τουλάχιστον ισχύος. 

2. Με απόφαση του Υπουργού Εργασίας θα καθορι- 
σθούν τα κριτήρια και οι ειδικές προδιαγραφές των Κέ¬ 
ντρων Ατυπης Συνεχιζόμενης Επαγγελματικής Κατάρτι¬ 
σης για την υλοποίηση ενεργειών άτυπης συνεχιζόμενης 
επαγγελματικής κατάρτισης που εντάσσονται στο Επιχει¬ 
ρησιακό Πρόγραμμα του Κοινωνικού Αποκλεισμού από 
την αγορά εργασίας. 

3. Τα Κ.Ε.Κ. Περιφερειακής εμβέλειας πρέπει να δια¬ 
θέτουν μόνιμες υποδομές (ιδιόκτητες ή ενοικιαζόμενες) 
σε μία (1) από τις 13 Διοικητικές Περιφέρειες της χώρας. 
Προτεραιότητα δίνεται στα Κέντρα εκείνα που διαθέτουν 
μόνιμες υποδομές σε περισσότερους από ένα (1) Νομό 
της περιφέρειάς τους. 

ο Κέντρα είναι υποχρεωμένα να συνεργάζονται και 
»·. ρέχουν πληροφορίες τόσο με το Υπουργείο Εργα¬ 
σίας οο > και με τα άλλα Κέντρα που ανήκουν στο Δίκτυο 
που θα όημιουργηθεί (παρ. 8, εδάφιο 8.1 άρθρου 4). 

5. Όλα τα Κ.Ε.Κ. έχουν υποχρέωση να τηρούν τον Κώ¬ 
δικα Δεοντολογίας που θα καταρτισθεί από κοινού από τα 
Υπουργεία Εργασίας και Εθνικής Παιδείας & θρησκευμά¬ 
των σχετικά με την οργάνωση και λειτουργία τους καθώς 
και να προσαρμόζουν τις υπηρεσίες που παρέχουν στις 
σύγχρονες μεθόδους επαγγελματικής κατάρτισης. 

Μέχρι την έκδοση του Κώδικα Δεοντολογίας, τα Κ.Ε.Κ. 
θα καταρτίσουν εσωτερικούς Κώδικες Δεοντολογίας για 
την διασφάλιση της ποιότητας του εκπαιδευτικού έργου, 
και τα δικαιώματα και τις υποχρεώσεις της διοίκησης των 
Κ.Ε.Κ., των εκπαιδευτών και των εκπαιδευομένων. 

6. Τα ΚΕΚ πρέπει να έχουν τη δυνατότητα και την ευελι¬ 
ξία (Διοικητική - Οικονομική Διαχείριση) μετακίνησης των 
Εκπαιδευτικών τους Δομών σε περιοχές εντός της γεω¬ 
γραφικής περιφέρειας της έδρας τους που δεν διαθέτουν 
πάγιες εκπαιδευτικές Δομές και υπάρχει ανάγκη για υλο¬ 
ποίηση ενεργειών επαγγελματικής κατάρτισης. Στην περί¬ 
πτωση αυτή η ενοικίαση χώρων για όσο χρόνο διαρκεί το 
πρόγραμμα είναι επιλέξιμη δαπάνη κατά ποσοστό 100%. 

Αρθρο 8 

Ψευδής Δήλωση στοιχείων πιστοποίησης 

1. Εάν κατά τον έλεγχο για την τήρηση των κριτηρίων 
διαπιστωθεί ότι δηλώθηκαν ψευδή στοιχεία εκ μέρους του 
ενδιαφερόμενου φορέα ή εκπαιδευτή, πέραν οποιοσδή¬ 
ποτε άλλης νομικής συνέπειας επιβάλλονται στον εν λόγω 
φορέα ή εκπαιδευτή, αναλόγως, οι εξής κυρώσεις: 

α) Αποκλεισμός από τη διαδικασία Πιστοποίησης για 
τέσσερα (4) χρόνια. 

β) Άρση της Πιστοποίησης, εάν τυχόν έχει ήδη χορηγη¬ 
θεί και εφόσον πρόκειται για φορέα, διακοπή της χρημα¬ 
τοδότησης και επιστροφή από τον εν λόγω φορέα, των 
χρηματικών ποσών τα οποία καταβλήθηκαν για προγράμ¬ 
ματα που αυτός πραγματοποίησε. 

2. Η αρμόδια Υπηρεσία του Υπουργείου Εργασίας εκδί¬ 
δει πράξη ανάκλησης της πιστοποίησης και οι κάθε είδους 
επιχορηγήσεις αναζητούνται σύμφωνα με τον κώδικα των 
δημοσίων εσόδων. 


Άρθρο 9 

Μεταβατικές Διατάξεις 

1. Οι όροι και οι προϋποθέσεις καθώς και τα κριτήρια 
που καθορίζονται στα προηγούμενα άρθρα ισχύουν και 
κατά τη μεταβατική περίοδο που ορίζεται από τη δημο¬ 
σίευση της παρούσης μέχρι τη λειτουργία του Εθνικού Κέ¬ 
ντρου Πιστοποίησης Δομών Συνεχιζόμενης Επαγγελματι¬ 
κής Κατάρτισης (Ν. 2224/94). 

Μέχρι την έναρξη εφαρμογής του συστήματος πιστο¬ 
ποίησης δεν ισχύει η υποχρέωση των εκπαιδευτών να 
έχουν παρακολουθήσει πιστοποιημένα προγράμματα εκ¬ 
παίδευσης εκπαιδευτών. 

2. Κατά τη μεταβατική περίοδο η εκπαιδευτική ικανό¬ 
τητα και το εκπαιδευτικό έργο των Κ.Ε.Κ. διαπιστώνονται 
από το Υπουργείο Εργασίας με την παρακάτω διαδικα¬ 
σία: 

α) Δημιουργείται στο Υπουργείο Εργασίας βάση δεδο¬ 
μένων ΚΕΚ, σε πανελλαδικό επίπεδο. 

Στην ανωτέρω βάση δεδομένων καταχωρούνται οι εν¬ 
διαφερόμενοι φορείς που θα υποβάλουν το ειδικό έντυπο 
αίτησης, τα απαιτούμενα δικαιολογητικά και τις υπεύθυ¬ 
νες δηλώσεις του άρθρου 4 παρ. 9 της παρούσης. 

Η βάση δεδομένων παραμένει ανοικτή ώστε να συμπλη¬ 
ρώνεται με νέους φορείς. 

Η ανάθεση ενεργειών άτυπης συνεχιζόμενης επαγγελ¬ 
ματικής κατάρτισης από το Υπουργείο Εργασίας, τις Γενι¬ 
κές Γραμματείες Περιφέρειας, τις επιχειρήσεις του ευρύ¬ 
τερου δημόσιου τομέα, τον ΟΑΕΔ κλπ. γίνεται μόνο στα 
Κέντρα συνεχιζόμενης επαγγελματικής κατάρτισης που 
περιλαμβάνονται στη βάση δεδομένων. 

β) Η αξιολόγηση του εκπαιδευτικού έργου των Κ.Ε.Κ. σε 
όλες τις φάσεις, πραγματοποιείται από το Υπουργείο Ερ¬ 
γασίας σε συνεργασία με το Υπουργείο Εθνικής Παιδείας 
& θρησκευμάτων και αξιολογητές που ορίζονται από αυτό 
σε συνεργασία με την Ευρωπαϊκή Επιτροπή, όπως λεπτο¬ 
μερέστερα καθορίζεται με απόφαση του Υπουργού Εργα¬ 
σίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 1994 

Ο ΥΦΥΠΟΥΡΓΟΣ 

Γ. ΑΔΑΜΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



